text:
सन्दर्भ मैथिली
बौद्धिक संपदा एवं कॉपीराइट, आ मैथिली
विद्या धन थिक से शास्त्र-सम्मत थिक, सर्वसम्मत थिक. स्वरचित साहित्य वा
अविष्कार पर लेखक/ अविष्कारक विद्वानक स्वामित्व होइत छनि, से सदाएसँ चल अबैत रहल
अछि. प्रागऐतिहासिक गुरु लोकनि सेहो विद्यादानक प्रतिरूप स्वरूपें गुरुदक्षिणाक
मांग करैत रहथि, गुरु दक्षिणा पबितो रहथि. किछु गुरुलोकनि कदाच् छात्रकें विद्या देब
अस्वीकार सेहो करैत रहथिन. एकर उदहारण सब ततेक सुपरिचित अछि, जे एतय ओकर
पुनरावृत्तिक अवश्यकता नहि. किन्तु, ओहि युग मे श्रष्टा केओ होथि, कालक्रमे ज्ञान
समाजक सामूहिक संपत्ति भए जाइत छलैक. जाहि ज्ञानकें गुणी लोकनि अपने परिवार धरि
सीमित राखथि, वा तेहन सूत्र मे लिखि देथिन
जे अनका बुझबा योग्य नहि होइक से ज्ञान सार्वजनिक तं नहिए भए पबैक, कदाचित्
विलुप्त सेहो भए जाइक. मुदा, से बड्ड पुरान गप्प भेल.
प्राचीन काल वा मध्य युग मे बौद्धिक संपदाक स्वामित्वक अवधारणा नहि रहैक. नहि
तं फाहियान, चुआन हुआंग, रिनजिंग जान्गपो, आ गुरुपद्मसंभव आ आओर अनेक परवर्ती विद्वान,
आ यात्री लोकनि एतेक ग्रन्थ सब कोना श्री
लंका, चीन, जापान, कोरिया, अरब देश, आ यूरोप धरि लए जैतथि, वा लए अनितथि. ततबे नहि तहिया
व्यक्तिगत स्तर पर ज्ञान संबंध मे ‘ व्ययतो वृद्धिमायाति, क्षयमायाति संचयात’क अवधारणा स्वीकृत छल.
यूरोप मे पोथीक छपाई मशीनक आविष्कार आ औद्योगीकरणसँ सब
किछु बदलि गेल. फलतः, पहिने कॉपीराइट कानून बनल आ छपल पोथीक स्वामित्वकें कानूनी संरक्षण भेटलैक. ई नियम पहिले-पहिल अठारहम शताब्दीक उत्तरार्द्ध मे ब्रिटेन मे
लागू भेल. तहिया कॉपीराइट नियमक अधीन कला, साहित्य आ विज्ञानक क्षेत्र मे रचनात्मकता
(creativity) कें प्रोत्साहन देब मूलभूत अवधारणा रहैक. मुदा, तहिया लेखकक ‘कॉपीराइट’क
छपल पोथीकें, लेखकक अतिरिक्त आन कोनो व्यक्तिक द्वारा पुनः छापि वितरित करबाक
निषेध धरि सीमित रहैक. मुदा, जखन क्रमशः समाज मे उपार्जित ज्ञानकें किनबा-बेचबाक वस्तु
बनाएब (commodification)क अवधारणा अयलैक, तखन बौद्धिक संपदा शब्द आयल. फलतः, सृजनकें
उत्पादक स्वरुप भेटलासँ साहित्यकार-कलाकार-वैज्ञानिककें
आर्थिक लाभक बाट खुजलनि. अस्तु, एहि अवधारणाक अनुकूल साहित्यकार-सर्जक-वैज्ञानिकक
अधिकारकें कॉपीराइट आ बौद्धिक संपदा कानूनक
अंतर्गत परिभाषित आ निर्धारित कयल गेल.
विकिपीडियाक अनुसार बौद्धिक सम्पदा (Intellectual
property) कोनो व्यक्ति या संस्था द्वारा विकसित कोनो संगीत, साहित्य,
कला, खोज, प्रतीक,
नाम, चित्र, डिजाइन,
कापीराइट, ट्रेडमार्क, पेटेन्ट आदि थिक. जहिना कोनो स्थूल संपत्तिक स्वामित्व
व्यक्ति वा समूहक होइछ, तहिना बौद्धिक सम्पदाक सेहो स्वामी नामांकित होइछ.
कॉपीराइट सेहो बौद्धिक
संपदाक एक प्रकार थिक, जे कॉपीराइटक स्वामीकें एक नियत समय सीमाक अंतर्गत (रचना)
सामग्रीक नकल, वितरण, रूपान्तरण, प्रदर्शन, एवं अभिनयक एकाधिकार प्रदान करैछ. अस्तु, , एहि अवधारणाक अनुकूल आब बौद्धिक संपदा 1 स्वामीक संपत्ति थिकैक, आ एहि स्वामित्वकें कानूनी संरक्षण प्राप्त छैक. फलतः, जे व्यक्ति, समूह, वा संस्था कोनो नव बौद्धिक संपदाक आविष्कार वा विकास
करैत अछि, ओकरा बौद्धिक संपदाक स्वामित्वक उपयोगक कानूनी एकाधिकार होइछ. अर्थात् बौद्धिक संपदाक स्वामी अपन कृतिकें बेच
बिकिनि अपन परिश्रमक फल उपभोग कए सकैछ.
बौद्धिक संपदाक आयाम आ
प्रकार बौद्धिक संपदा कानून जहिना-जहिना विकसित भेल, बौद्धिक संपदाक परिभाषा बदलैत
गेलैक; बौद्धिक संपदाक क्षेत्र में नव-नव संपदाक समावेश होइत गेल. फलतः, जे ‘कॉपीराइट
कानून’ पहिने केवल छपल सामग्रीक पुनर्मुद्रणक निषेध, आ पाछाँ विकसित मशीन आ उपकरण
धरिक नकल करबाक निषेध सीमित छल से पछाति गीत-संगीत, दृश्य-श्रव्य कला आ चित्रकला,
कम्पूटर प्रोग्राम, भौगोलिक नक्शा, तकनीकी रेखाचित्र, प्रचार-सामग्रीक स्वामित्व
धरिकें समेटि लेलक.
कॉपीराइट कानूनक मूल विन्दु
कॉपीराइट कानून बौद्धिक संपदाक जनककें स्वामित्व तं दैछ, मुदा, स्वामित्वक
अपवाद सेहो परिभाषित छैक. एहि कानूनी बिन्दु सब मे एक अछि, उचित उपयोग (fair
use and fair dealing)क प्रावधान. सही उपयोग की थिक तकरा विस्तारसँ प्रस्तुत करब
एतय संभव नहि. मुदा, एहि शब्दक पाछूक भावना, व्यवसायिक आ आर्थिक लाभक हेतु संपदाक
वितरणकें वर्जित करैत, ज्ञानक व्यक्तिगत उपयोगक अपवादकें परिभाषित करैछ. जेना, पुस्तकालय
मे पैघ समूह, उपलब्ध कॉपीराइट संरक्षित पुस्तक सबहक दीर्घ काल धरि उपयोग करैछ. मुदा, एहिसँ पाठकक पैघ
समुदाय आ समाज लाभान्वित होइछ. तें ई सदुपयोग (fair use) भेल. तहिना, पुरान पोथीकें
दोसर छात्र वा पाठककें बेचि देब गैरकानूनी नहि थिक. ततबे नहि, दृष्टि-बाधित लोकनिक
हेतु पोथीक ब्रेल संस्करण वा मोटा टाइप मे कॉपीराइट द्वारा निषेधित पोथीक
पुनर्मुद्रण कॉपीराइट अधिकारक अतिक्रमण नहि थिक; ई कॉपीराइटक अपवाद थिक. धार्मिक क्रिया-कलाप
मे पोथीक उपयोग सेहो कॉपीराइटक परिधिसँ बाहरक विषय थिक.
बौद्धिक संपदाक भौगोलिक आ समय सीमा
आरंभ मे कॉपीराइट संरक्षण ओही देशक सीमा धरि सीमित छल, जतय पोथी छ्पैत रहैक. फलतः,
इंग्लैंड मे छपल पोथीकें अमेरिका मे पुनः छापि बेचबा पर कोनो कानूनी प्रतिबंध नहि
रहैक. प्रकाशित पोथीकें एहि कानूनी संरक्षणक समय सीमा सेहो मात्र चौदह वर्ष धरि
सीमित छल, जे आओर चौदह वर्ष बढ़ाओल जा सकैत छल. क्रमशः, कॉपीराइट संरक्षणक भौगोलिक सीमा
आ अवधि बढ़ल. अस्तु, अंतर्राष्ट्रीय सहमति,
बर्न कन्वेंशन १८८६, 2 क अन्तर्गत आइ १७९ संप्रभुता संपन्न
देश कॉपीराइट संबंधी अंतर्राष्ट्रीय कानूनक पालनक संकल्प केने अछि.
कॉपीराइटक अतिक्रमणक परिदृश्य
अधिकार दावा केला पर भेटैत छैक. क़ानूनक पालन, कानून-व्यवस्थाक नियामक लोकनिक
कानूनक अतिक्रमणक निरोधक व्यवस्थाक तत्परता पर निर्भर होइछ. अन्यथा कानून आ अधिकार
केवल संहिता धरि में बन्न पड़ल रहि जाइछ, आ कानून तोड़ब निर्बाध चलैत रहैछ. कॉपीराइटक
कानून एकर अपवाद नहि. फलतः, कॉपीराइट कानूनक अतिक्रमण विश्वभरि मे आम अछि. विश्वभरिक
साहित्यक नव-नव छपल गैरकानूनी प्रति दिल्ली, बंगलोर आ मुंबईक फुटपाथ पर कोन पाठक
नहि किनने हेताह. लतामंगेशकर, मोहम्मद रफी, मन्ना डे प्रभृति अनेक कलाकारक गीत
पुनः गाबि कतेक ने कैसेट आ सीडी बेचि करोड़पति भए गेलाह. विश्व भरिक फिल्मक सीडी
शहर सबमे धड़ल्ले बिकाइत देखनहि हेबैक. ई सब कॉपीराइटक उल्लंघन थिक.
इन्टरनेट युग मे कॉपीराइट
इन्टरनेटक आविष्कार ज्ञानक वितरणक सीमाकें तोड़ि देलक. तें, बौद्धिक संपदाक
अधिकारक नियम जं एक दिस क्रमशः जहिना
दृढ़सँ दृढ़तर होइतो गेल, तं तहिना ज्ञानक वितरण सुलभ होइत गेल, वितरण क्षेत्रक परिधि
बढ़ैत चल गेल. ज्ञानक वितरण सुलभ भेल तं ज्ञान-विज्ञान आ साहित्यक चोरि सेहो सुलभ
भए गेल. आइ स्थिति एहन अछि जे घर बैसल केओ ‘उद्यमी’ विश्वक कोनो भागसँ कोनो सहित्य
वा विज्ञानक चोरि कए ओकरा अपन सृजन जकाँ राताराती परसि सकैत छथि. आ ई चोरि केवल ‘गृहचोरा’
नहि, प्रतिष्ठित विद्वान आ प्रसिद्ध वैज्ञानिक धरि करितो छथि आ पकड़लो गेलाहे. हेबनि
मे व्हाट्सएप्प, टेलीग्राम प्रभृत्तिक सोशल मीडिया कॉपीराइट उल्लंघनके नव आयाम
देलक. आइ मेडिकल, टेक्निकल वा कला विषयक एहन कोनो पोथी नहि जकर कॉपी इन्टरनेट पर लोक अदला-बदली नहि करैछ
! ई समस्या विश्व भरि मे अछि. थोड़ जनसंख्या, समृद्धि आ सख्त कानून व्यवस्थाक कारण विकसित देश सबमे ई
समस्या थोड़ अछि, मुदा, नहि अछि, से नहि. विकासशील देशमे लोककें स्मरणों नहिं होइछ
जे एहन कोनो नियम-कानून छैक. मुदा,ओ भिन्न विषय भेल. आब पुनः विषय पर आबी.
जनसामान्य आ अध्येता ले तं इन्टरनेट
ज्ञान-विज्ञानक आदान-प्रदानक नव अवसर आ बाट खोललक. कारण, इन्टरनेटक युगमे कोर्ट केर
अनेक आदेश कॉपीराइटक सीमा-रेखाकें पुनः-पुनः परिभाषित कयलक अछि. कारण भिन्न छलैक. विज्ञान,
तकनीकी, मेडिकल आ अन्य क्षेत्रक पोथीक अधिक मूल्यक कारण सामान्य पाठक ले पोथी किनब
संभव नहि होइत रहैक. फलतः, लोक चोरा-छिपा कए ओकर फोटोकॉपी करैत छल. कानूनी दायराक
बाहर हेबाक कारणें कखनो काल ओहि पर केस-मोकदमा सेहो होइत छलैक. फलतः, कोर्ट सबहक
अनेक निर्णय आयल. ओहि निर्णयक फलस्वरूप छात्र समुदाय द्वारा फोटोकॉपी कयल पोथीक व्यक्तिगत कॉपीक उपयोग आब अनेक देश मे
गैरकानूनी नहि मानल जाइछ. तथापि, नियम मे परिवर्तनक पछातिओ विश्वप्रसिद्ध
वैज्ञानिक पत्रिका मे प्रकाशित लेख सब आम पाठकक पहुँचसँ दूरे छल. तें, किछु वर्ष पूर्व अमेरिका मे निर्णय
भेल जे सरकारी अनुदानसँ संचालित अनुसन्धानक रिपोर्ट सार्वजानिक संपत्ति थिक. मुद्रक
ओकर सार्वजानिक प्रयोग आ वितरणकें नियंत्रित नहि कए सकैत छथि. समकालीन ज्ञान-विज्ञानक
वितरणक दिशा मे ई बड़का डेग छल. कॉपीराइट नियम मे एहि परिवर्तनसँ विश्वभरिक वैज्ञानिक
आ अध्येता लाभान्वित भेलाह. ततबे नहि विश्व भरिक प्रसिद्ध विश्वविद्यालय सबहक ऑनलाइन
लाइब्रेरी, archive.org 3 आ Project Gutenberg 4 क माध्यमसँ आइ घर बैसल
हम आ अहाँ पर उपलब्ध करोड़ों पुस्तक, सिनेमा,
गीत-नादक उपयोग कए सकैत छी, पछुआड़क पुस्तकालय जकाँ ओकर निःशुल्क सदस्यतासँ पोथी उधार
लए सकैत छी ! सेहो कानूनक परिधिक भीतर.
मैथिली आ कॉपीराइट
मैथिलीक बाज़ार छोट छैक, वा मैथिलीकें बाजारे नहि छैक. फलतः, जें मैथिलीक
पोथीक बाज़ार अत्यंत सीमित छैक, तें, मैथिली साहित्य आ बौद्धिक संपदासँ उपार्जन कए जे
गुजर करैत छथि तनिक संख्या थोड़ अछि. पहिनहु, मूलतः, एकर लाभ ओही लेखक लोकनिकें
होइत छलनि जे आइ पोथी लिखथि, आ काल्हि ओकरा स्कूल-कालेजक कोर्स मे सम्मिलित करबा
लैत छलाह. तथापि, एहन घटना सुनल अछि जे हुनको लोकनिक पोथीक अनाधिकार मुद्रण आ
बिक्री होइत छलनि आ ओ लोकनि शिष्टाचार आ सामाजिक संबंधक कारण किछु नहि बाजथि.
आब स्थिति एहन अछि जे कॉपीराइट नामक कोनो कानून छैको से मैथिलीक मुद्रक
प्रकाशक बिसरि गेल छथि. फलतः, कॉपीराइट कानूनक प्रत्येक प्रावधानक खुला उल्लंघन आम
अछि. दिवंगत लोकप्रिय लेखक जनिकर पोथी हुनका लोकनिक जीवन काल मे खूब बिकाइत छल, हुनकर
लोकनिक रचनाक तं गप्पे नहि हो. एखन केओ दिन-देखार अनकर लेख अपना नामे छापि लैत
छथि, तं केओ फेसबुक/ व्हात्सएप्पसँ अनकर लेख उतारि ओकरा तोड़ि, काटि-छाँटि अपन
पत्रिका-समाचार पत्रक हेतु संकलित करैत छथि. बाँकी नवसिखा उद्यमी-प्रकाशक लोकनि एकटा
दू टा आओर लेख कतहुसँ ऊपर केलनि, लूटि लाउ, कूटि खाउक रीतिसँ किछु लेख जमा केलनि आ पत्रिका/ स्मारिका छपि गेल. ओहुना अनकर
सामग्रीक अनाधिकार प्रयोगक परंपरा आब एतेक
सामान्य भए गेले जे एहन काज कॉपीराइट नियमक अतिक्रमण थिक से संकलन कयनिहारक चेतना धरि
किएक पहुँचतनि! एहि मे ने कोनो संकोच, ने कोनो आभार4, ने कोनो
शिष्टाचार5. ऊपरसँ, गूगल (‘बाबा’) आ गूगल अनुवाद आब चोरिक अवसरकें तेना
अनेक गुणा बढ़ा देने अछि, जे कॉपीराइट सामग्री चोरिक गतिकें चोर लोकनि पवन समान नहि, प्रकाशक गतिक
समान कए देने छथि. तें, ने सामग्रीक कमी, ने देरी हेबाक भय. एहना स्थिति मे बेचारे
(मौलिक) लेखक, जे किछुओ लिखबा मे एखनो ‘ नौ डिबिया तेल’ जरबैत छथि, से कतय जाथु ? हँ,‘नकल
करबाक हेतु अक्किल चाही, अन्यथा शक्ल बदलि सकैछ’ ! मुदा, तकर भय ककरा. कारण, लिखल
वस्तुकें केओ पढ़त तकर विश्वास कतेक गोटेकें होइत छनि. तथापि, एखनो गंभीर लेखन होइत
तं अछि. मुदा, लिखल सामग्रीक अनाधिकार प्रयोगक स्थिति मे तत्काल सुधारक कोनो
संभावना देखबा मे नहि अबैछ. मुदा, एकर समाधान कोना हो ताहि पर मैथिलीक प्रतिष्ठित लेखक-विद्वान
आ प्रकाशक मंथन करथु आ समाधान बहार करथु, अनुशासनक संहिता बनाबथु. सहमतिक वातावरण बनय
से सर्वथा वांछित थिक.
सन्दर्भ:
1. https://en.wikipedia.org/wiki/Intellectual_property
2. https://en.wikipedia.org/wiki/Berne_Convention
4. https://en.wikipedia.org/wiki/Project_Gutenberg
5 . पारंपरिक
मैथिली में ‘धन्यवाद’क समावेश नहिं !
https://kirtinath.blogspot.com/2022/03/blog-post.html
6 . साहित्य आ शिष्टाचार https://kirtinath.blogspot.com/2019/12/blog-post_29.html


c: text/html

text:
नवका- पुरनका लेख सर्च करु...
बाढ़िक आशंका सं तैयारी मे जुटला लोक...
ओना त कोसी बिहारक शोक कहले जाएत अछि. एहि नदी मे हर साल बाढ़ि त आबिते अछि. मुदा पिछला साल कुसहा मे बांध टूटला सं जे तबाही भेल ओ लोक के दिल-दिमाग मे एहन बैसि गेल अछि जे मिट नहि पाबि रहल अछि. आओर आब बरसात... पानि अनाय शुरू भेला के बाद लोकके धड़कन फेर तेज भ गेल अछि. हरदम दिल धक-धक करैत रहय छनि. ओना सरकार के कहनाय अछि जे बांध के सभ काज ठीक भ गेल अछि... आ खतरा के कोनो बात नहि अछि. मुदा लोक एहि बेर कोनो चांस नहि लेबय चाहय छथिन्ह. ओ बाढि सं निपटय के तैयारी मे खुद लागि गेलाह अ.
बाढ़िक खतरा देखैत लोक सभ ऊंच स्थान के खोजि लेने छथि. किछ त पानि बढ़य के संग ऊंच स्थान दिस जाय के तैयारी मे सेहो छथि. किछ लोक के जिनकर रिश्तेदार सभ एहन ठाम छथिन्ह जिम्हर बाढ़ि नहि आबैत अछि. ओम्हर जाय के तैयारी मे छथि. किछ के त मामा गाम... पिसा गाम सं बजाहट आबि गेल छनि... जे कोनो रिस्क नहि लेबय के जरूरत नहि छै... सभ कोई चलि आबह. किछ लोक जे रोज कमाय-खाय वाला छथि... बाढ़िक दिन बिहार सं बाहरे जनाइए बेहतर मानैत छथि. ओ सोचय छथि गाम –घर मे परेशानी झेलय सं नीक बाहरे जनाए अछि. फेर गाम-घर के दूर-दराज के इलाका के लोक सभ जिनका पास नीक सं राहत-पुनर्वास के मदद नहि पहुंचलन्हि ओ सेहो सुरक्षित स्थान दिस जनाइए भलाई समझय छथिन्ह.
एम्हर बाढ़िक मौसम नजदीक आबय के संगहि... लोक सभ राशन के सामान जोड़य मे लागि गेलाह अ. बाढ़ि के समय त एहनो खबर आएल छल जे कतेक रास लोक के त कई-कई दिन तक पात चबा क गुजारा करय पड़लन्हि. एहि लेल लोक सभ एहि बेर पहिनहि सं जोगाड़ मे लागि गेलाह अ. मटिआ तेल... कड़ुआ तेल... चाउर... आटा... दालि... चना... सत्तू... चूड़ा... गुड़... चीनी... नमक... मसाला... माचिस... मोमबती... आओर दोसर किराना के सामान जे जीवन बचाबय के लेल जरूरी अछि... जमा करय लगलाह अ. किछ जरूरी दवा सभ सेहो राखि ल रहल छथिन्ह. नहि जाने कखन कि जरूरत पड़ि जाए.
सदस्यता लें टिप्पणियाँ भेजें (Atom)

robotstxt: allowed

filter: keep


text:
सहरसा । नबका साल सहरसा लेल निश्चित रूप स सुखदायी रहत । सहरसा क बहुप्रतिक्षित बंगाली बाजार स्थित ओवरब्रिज कए मंजूरी भेट गेल अछि । मधेपुरा सांसद पप्पू यादव एहि संबंध मे जानकारी साझा करैत कहलाह अछि जे भारत सरकार क सड़क आ परिवहन मंत्रालय बंगाली बाजार मे ओवरब्रिज निर्माण कए स्वीकृति प्रदान केने अछि । ओवरब्रिज क निर्माण 78 करोड़ टाका क लागत से कैल जाएत । एहिलेल राशि सेहो आवंटित क देल गेल अछि ।
भारत सरकर क सचिव उत्तम प्रकाश बिहार क पथ निर्माण विभाग कए भेजल स्वीकृति पत्र मे कहने छथि जे ओवरब्रिजक निर्माण लेल तकनीकी आ प्रशासनिक स्वीकृति पर राष्ट्रपति सेहो अपन सहमति द देने छथि ।
एनएच 107 पर सहरसा क बंगाली बाजार मे ओवरब्रिज निर्माण लेल सड़क परिवहन मंत्रालय टेंडर निकालबाक निर्देश देने अछि। ओवरब्रिज निर्माण क सिविल वर्क मे 34.23 करोड क राशि स्वीकृत अछि। ओतहि तकनीकी काज लेल 78.66 करोड़ क राशि स्वीकृत अछि । पत्र मे छ: मास क अंदर काज शुरू करबाक निर्देश सेहो अछि ।
ज्ञात होए जे ओवरब्रिज निर्माण लेल पहिनो एहि स पहिने सेहो तीन बेर शिलान्यास भ चुकल अछि। पूर्व रेल मंत्री लालू प्रसाद यादव, दिग्विजय सिंह, अधीर रंजन चौधरी दिस स ओवरब्रिज निर्माण लेल शिलान्यास कैल गेल छलाह। मुदा निर्माण काज शुरू नहि भेल छल। एहि बीच सांसद पप्पू यादव ई घोषणा केने छलाह जे जों ओवरब्रिज क निर्माण हुनकर कार्यकाल मे शुरू नहि भेल ते ओ मधेपुरा लोकसभा क्षेत्र स अप्पन नामांकन क पर्चा दाखिल नहि करताह ।


text:
पितृ पक्ष शुरू भ’ गेल अछि. आइ स’ 16 दिन धरि पितरके तर्पण देबय स’ ल’ क’ हुनक श्राद्ध कर्मकांड कयल जायत. सामान्यतया पितृ पक्षक बाद नवरात्रि शुरू भ’ जाएत अछि मुदा 19 साल बाद एहि बेर एहन संयोग बनल अछि जे दू अश्विन अधिकमास होमय स’ नवरात्र श्राद्धक एक मास बाद शुरू होयत. पितृ पक्षक बात करब त’ भारतवर्षमे 55टा तीर्थस्थलके पिंडदानक लेल महत्वपूर्ण मानल गेल अछि, जाहिमे शास्त्रक अनुसार, तीन तीर्थस्थलके श्रेष्ठक श्रेणीमे राखल गेल अछि. बिहारक गयाजी सेहो एहि तीन श्रेष्ठ स्थलमे स’ एक अछि. दू गोट आन स्थल बद्रीनाथक लग ब्रह्मकपाल एवं हरिद्वार लग नारायणी शिला अछि, जतय पिंडदानक विशेष महत्व अछि. बुधदिन स’ पितृपक्ष शुरू अछि. पितृपक्ष पूर्वजक पवित्र श्रद्धा पाबनि अछि आ गयाजी पितरक मुक्तिधाम.
पितृ पक्ष एहि साल मासक शुक्ल पक्षक पूर्णिमा तिथि स’ {1 -2 सितंबर 2020} स’ शुरू भ’ आश्विनक कृष्ण अमावस्या {17 सितंबर 2020} धरि मनाओल जायत. 17 सितंबर 2020 के पितृ विसर्जन माने सर्वपितृ अमावस्या अछि.
सनातन आर्य संस्कृतिमे श्राद्धकर्मक पैघ महत्व अछि. मनुष्यक देह त्यागबाक बाद ओकर स्वर्गलाेक सिधारब एवं माेक्ष प्राप्तिक निमित्त श्रद्धा स’ कयल गेल कर्मकांडके ‘श्राद्ध’ कहैत छी. एहि स’ ने मात्र पितर, बल्कि कर्ताके सेहो कर्मफलक प्राप्ति होएत अछि आ ओहो स्वर्गलाेकक अधिकारी भ’ जाएत छथि. गयामे कर्मकांड सर्वमान्य अछि. श्राद्धं श्रद्धान्वित: कुर्वन् प्रीणयंत्यखिलं जगत्विष्णु पुराणक कथन अछि जे विश्वक अनेक धर्म क्षेत्रमे श्राद्धक लेल गयाधामक स्थान सर्वाेच्च अछि. इ माेक्षभूमि अछि. एहि ठाम श्राद्ध करयवला लोकक कतेको पीढ़ीक लेल पितर मुक्ति प्राप्त करैत छथि. एकर महिमा अप्रतिम अछि.
किए कयल जाइत अछि पिंडदान, जानू एकर रोचक कथा
एहि ठाम सभ साल पितृपक्षमे आध्यात्मिक एवं सांस्कृतिक चेतनाक संगम होइत अछि. एहि समय भारते नहि, बल्कि विदेशक सेहो श्रद्धालु लोकनि अपना पितरक लेल पिंडदान करय लेल आबैत छथि. वायु पुराणमे गयाजीमे पिंडदानके ल’ रोचक कथा विख्यात अछि.
एहिमे बताओल गेल अछि जे गयासुर भगवान विष्णु स’ वरदान मंगलक जे जे क्यो ओकरा देहक ऊपर अवस्थित हुनका चरण पर पिंडदान करत, ओकर पूर्वज सभ पापस’ मुक्त भ’ स्वर्गमे वास करताह. गयाक नाम गयासुर नामक दैत्यक नाम पर पड़ल अछि, जकरा विष्णु आ अन्य देवता मारने छलाह. ओकर माथ दू मील आ देह छह मील धरि पसरल छल. इ पौराणिक कथा (वायु पुराण, अध्याय 105) 10 मीलक अंदर आबयवला सभ धार्मिक केंद्रके मान्यता दैत अछि.
ज’ हम आजुक गयाक पौराणिक गया स’ तुलना करब, त’ देखब जे पुरान गया, जकरा पुराणमे गयासुर दैत्यक माथ पर स्थित कहल गेल अछि, ओतहि आइ गयाक धार्मिक क्षेत्र कहबैत अछि. गया-श्राद्धक संबंधमे सभ स’ पहिल उल्लेख विष्णु-सूत्र एवं वायु-पुराणमे अछि, जे ईस्वी शताब्दीक प्रथम चरणक मानल जाइत अछि. एहन धार्मिक मान्यता अछि जे गया-श्राद्ध स’ पितर भवसागर स’ पार भ’ जाइत छथि आ गदाधरक अनुग्रह स’ परमगति प्राप्त होइत छथि.


text:
चलू देरेसँ सही, मुदा मिथिलाक लोक ई तँ मानै छथि जे नागार्जुन गलती केने छला। हुनका तँ आब सजाय नञि देल जा सकैत अछि। ओना नव साहित्यकार आ लेखक लोकनिकेँ एहिसँ किछु सन्देश लेबक चाही। आब आबी मुल बातपर हमरा जनतबे जहिया यात्री जीकेँ मैथिलीमे साहित्य अकादमी पुरस्कार देल गेल तहियो राजनीती भेल छल, जहिया उषा किरण खानकेँ भेटल तहिया सेहो आ एहि बेर शेफालिका वर्माकेँ भेटल ताहिमे सेहो राजनीती भेल। ई लुट सकै सो लुटि वला बात मैथिली साहित्यमे कोनो नव नञि अछि। तखन सुकान्ता सोम सन वरिष्ठ पत्रकार एहि बातपर बतकुच्चनि कऽ की कहऽ चाहै छथि???????
चलू देरेसँ सही, मुदा मिथिलाक लोक ई तँ मानै छथि जे नागार्जुन गलती केने छला। हुनका तँ आब सजाय नञि देल जा सकैत अछि। ओना नव साहित्यकार आ लेखक लोकनिकेँ एहिसँ किछु सन्देश लेबक चाही।
आब आबी मुल बातपर हमरा जनतबे जहिया यात्री जीकेँ मैथिलीमे साहित्य अकादमी पुरस्कार देल गेल तहियो राजनीती भेल छल, जहिया उषा किरण खानकेँ भेटल तहिया सेहो आ एहि बेर शेफालिका वर्माकेँ भेटल ताहिमे सेहो राजनीती भेल। ई लुट सकै सो लुटि वला बात मैथिली साहित्यमे कोनो नव नञि अछि। तखन सुकान्ता सोम सन वरिष्ठ पत्रकार एहि बातपर बतकुच्चनि कऽ की कहऽ चाहै छथि???????


text:
नई दिल्ली । राजदक अंतःपुर स भेट रहल संकेत अगर सच भेल त राजद उपाध्यक्ष आ वैशाली स सांसद रघुवंश प्रसाद सिंह पार्टी क नव कार्यकारी अध्यक्ष हेताह। जानकारक कहब अछि जे विधानसभा चुनाव मे ऐतिहासिक हार क बाद लालू प्रसाद आम राय स काज करबा लेल तैयार छथि। संगहि वो पार्टी मे अपन सत्ता बचेबा लेल अधिकारक विकेद्रीकरण करबाक सोचि रहल छथि। दरअसल लालू एक तीर स कईटा निशाना लगेबा मे लागल छथि। एहि क्रम मे पहिने ओ मुस्लिम नेता अब्दुल बारी सिद्धिकी कए विपक्ष क नेता बनेलाह आओर हुनकर जगह पर बुजुर्ग नेता रामचंद्र पूर्वे कए प्रदेश अध्यक्ष बनेलाह। पिछड़ा आ मुसलमान क राजनीति कए साधबाक बाद आब ओ पार्टीक एकटा महत्वपूर्ण पद उच्च जाति कए देबाक फैसला केलथि अछि।
चुनावक बाद लालू क पार्टी राष्ट्रीय जनता दल क कईटा नेता चाहैत छथि जे ओ राष्ट्रीय अध्यक्ष क पद स इस्तीफा दथि। पार्टी मे लालू क प्रति निष्ठावान नेता क सेहो सोचब अछि जे ओ एहन पेशकश करथि, बेशक पार्टी एकरा खारिज करि देत या हुनका फेर स अध्यक्ष चुनि लेल जाइत, मुदा लालू एकरा लेल तैयार नहि छथि, ओ एकरा नजरअंदाज करैत रहलाह, मुदा हुनकर मुश्किल कम भेलाह बदला मे बढल जा रहल अछि। कहबा लेल इ पार्टी मे आम राय अछि, मुदा कियो बजैत नहि छल। अखलाखक मुंह खुजलाक बाद लालू पार्टी क भीतरक एहि चुप्पी कए दबेबाक स्थिति मे नहि छथि आ बीचक रास्ता निकालबाक प्रयास तेज करि देलाह अछि। लालू चाहैत छथि जे ओ अध्यक्ष बनल रहैथि आ ककरो कार्यकारी अध्यक्ष बना एहि मामला कए शांत करि देल जाए। एहन मे रघुवंश बाबू कए इ पद देबा सहमति बनि चुकल अछि। दोसर दिस कांग्रेस सेहो रघुवंश बाबू कए मन टटोलि चुकल अछि आ ओकरा निराशा हाथ लागल। एहन मे बुराडी सम्मेलन मे कांग्रेस एकला चलो क नीति पर फेर स विचार करबाक संकेत देलक अछि। कांग्रेस बिहार मे नेता विहीन अछि आ ओकर बुझबा मे आबि चुकल अछि जे ओकर गठबंधन सेहो नीतीश स नहि भ सकैत अछि। एहन मे ओकरा लेल राजद एकलौता विकल्प अछि। लालू क बजाए रघुवंश बाबू कए राजद क प्रतिनिधि बनेला स कांग्रेस कए गठबंधन पर गप आगू बढेबा मे सुविधा होएत। एहन मे राजद गठबंधन करबाक सन किछु अधिकार अपन कार्यकारी अध्यक्ष या कोर ग्रुप कए द सकैत अछि। कुल मिलाकए कहल जा सकैत अछि जे अगिला किछु दिन मे राजद मे भारी बदलाव देखबा मे भेट सकैत अछि। ओना एकर पुष्टि करबा लेल कोनो नेता तैयार नहि भेलाह अछि।


text:
गीतनाद सं भरल ई समारोह रवि दिन 20 मई के मावलंकर हॉल मे होएत. समारोहक टाइम अछि सांझ के 4 बजे सं राति के दस बजे धरि. ई अहां के कंस्टीट्यूशनल क्लब
मे पटेल चौक और केंद्रीय सचिवालय मेट्रो स्टेशनक पास अछि. एकर पास मे कृषि भवन... प्रेस क्लब... रेल भवन...यूएनआई सभ अछि. आबय मे कोनो कष्ट नहि होएत.
एहि मिथिला विभूति स्मृति पर्व समारोह मे अपन मिथिलाक मशहूर कलाकार सभ गीतनाद आओर नृत्य केर कार्यक्रम पेश करताह.
ई मिथिला विभूति स्मृति पर्व समारोह अखिल भारतीय मिथिला संघ के तरफ सं भ रहल अछि. विजय चंद्र झा जी अखिल भारतीय मिथिला संघ के प्रति एकदम सं समर्पित छथिन्ह.
मिथिला मैथिलीक विकास के लेल विजय जी परदा के पाछां सं काफी काज करि रहल छथिन्ह. मैथिली के संविधान के अष्टम अनुसूची मे शामिल करयबाक मामला होए आ फेर अपन बिहारी लोक सभ के दिल्ली मे कोनो कष्ट परेशानी के दूर करय के ओहि मे विजय के अहम योगदान रहलन्हि. ई बात दोसर अछि जे हिनकर काज के श्रेय किनको आर मिल जाए छनि.
पिछला बेर हिनकर मैथिलीक समारोह मे जाए केर मौका मिलल छल. बड़ नीक सांस्कृतिक कार्यक्रम भेल छल. मिथिलाक मैथिलीक सभ किछ के लsक चलय वाला कार्यक्रम नहि के बराबर देखय लेल मिलैत अछि.
गीतनाद-नृत्यक कार्यक्रम एतेक नीक होएत अछि जे लोक शुरू सं अंत धरि कुर्सी सं चिपकल रहय छथिन्ह.
अखिल भारतीय मिथिला संघ पिछला 41 साल सं मिथिलाक विकास मे अहम योगदान देबय वाला लोक सम्मानित करैत आबि रहल अछि. एहि बेर सेहो एहि समारोह मे एहिने किछ लोक के सम्मानित सेहो कएल जएतन्हि.
एहि समारोहक मुख्य अतिथि छथीह दिल्ली के मुख्यमंत्री शीला दीक्षित, एमपी प्रभात झा, हुकुमदेव नारायण यादव, कीर्ति आजाद आओर महाबल मिश्रा. विशिष्ट अतिथि मे छथिन्ह निशिकांत ठाकुर जी...विधायक अनिल झा...डॉ एससीएल गुप्ता...गौरी शंकर राजहंस श्रीमती मृदुला सिन्हा आओर अनिल कुमार शर्मा जी.
तं भेंट होएत अछि रवि दिन मावलंकर हॉल मे... समारोह के बारे मे कोनो जानकारी चाही तं अहां रामचंद्र चौधरी जी के 9811030834 पर आ फेर विजय चंद्र झा जी के 9868903791 पर फोन करि सकय छी.


text:
पटना : पटनामे ओला, उबर केँ बाद आब 'गंगा' एप्प अहाँक मदैत वास्ते शीघ्र उपलब्ध होयत। ई सुविधा शुरुआतमे दू अगस्तसँ राजधानी पटनाके तीन टा रेलवे टीशन जाहिमे पटना जंक्शन, राजेन्द्रनगर आ दानापुर जंक्शनसँ शुरू कयल जायत। 'गंगा' एप्प द्वारा टैक्सी, ऑटो आ दू पहिया केर सुविधा अहि तीनू टीशनसँ शीघ्र उपलब्ध कराओल जा रहल अछि। ओला, उबर जेना यात्री लोकनि अपन जरूरत केर हिसाबे गंगा एप्पसँ टैक्सी, ऑटो वा दू पहिया वाहन आरक्षित करा सकताह। ई बुकिंग ऑनलाइन केँ संग-संग ऑफलाइन सेहो काज करत। टीशनके पार्किंग क्षेत्रमे अहि योजना वास्ते अलगसँ जगह निर्धारित कयल गेलैक अछि। ई जगह टीशनके पार्किंग क्षेत्रक ठीक बगले में रहत। जनतब हो जे बैंगलोरके कंपनी स्मार्ट कम्युनिकेटिंग सर्विस द्वारा ई सेवा केर शुरुआत कयल जा रहल अछि। अहि सेवा वास्ते ऑटो संघ केर मदैत सेहो लेल जा रहल अछि।
कंपनीके कार्यकारी निदेशक (ईडी) रामसुंदर प्रसाद सिंह उर्फ बउआजी जनौलनि जे अहि सेवा लेल एप्प सेहो तैयार भए गेल अछि।
बिहार ऑटो संघक सचिव नवीन कुमार मिश्रा बतौलनि अछि जे एखन धरि 50 सँ ज्यादा दू पहिया आओर ऑटो अहि सेवामे जुड़ि चुकल अछि। बहुतरास टैक्सी मालिक संग करार सेहो भए चुकल छैक। दू अगस्तके डीआरएम रंजन प्रकाश ठाकुरकेँ उपस्थितिमे अहि सेवा केर उद्घाटन कयल जेबाक जनतब भेटल अछि।
विदित हो जे ई सेवा 24 घंटा उपलब्ध रहत। ईडी बतौलनि अछि जे आरम्भमे अहि सेवा केर शुरुआत शहरक तीन टा रेलवे टीशनसँ कयल जायत जाहिमे पटना जंक्शन, राजेंद्रनगर आ दानापुर शामिल अछि। अहि तीनू टीशन पर ई सुविधा 24 घंटा उपलब्ध रहत।
उल्लेखनीय अछि जे बेंगलोरमे अहितरहक सुविधा यैह कम्पनी द्वारा देल जा रहल अछि। अहि सुविधाके सेवा लेनिहार ग्राहक लोकनिक यात्रा अनुभव सँ जुड़ल फीडबैक सेहो कम्पनी लेत जाहिमे भेटल शिकायत आओर सुझावके कंपनी गम्भीरपूर्वक लैत समुचित सुधार सेहो करत। टैक्सी, ऑटो आ दू पहिया चालक केर पुलिस सत्यापन सेहो कयल जायत। वर्तमानमे भाड़ा निर्धारित करबाक काज अंतिम चरणमे अछि जे सम्भवतः अगिला दू-तीन दिनमे निर्धारित भए जायत। शुरुआतमे अहि तीनू टीशन पर 40 गोट गाड़ी जाहिमे टैक्सी, ऑटो आओर दू पहिया शामिल अछि उपलब्ध कराओल जायत।


text:
दिल्ली मे रवि दिन 6 तारीख मिथिला के नाम रहल... सामा चकेवा के नाम रहल... मैथिल भाई-बहिन के नाम रहल... काका-काकी के नाम रहल. संजय चौधरीजी आओर रोहिणी रमण जीक नाम रहल. संजय चौधरी जीक कसल निर्देशन मे भेल मैथिली नाटक सामा- चकेवा देखि मन गदगद भs गेल. नाटक के लेखक छलखिन्ह रोहिणी रमण झा. नाटक मे रोहिणी जीक अभिनय सेहो काफी सशक्त रहल. चूड़क के अपन अभिनय सं ओ सभ लोक के दिल जीत लेलखिन्ह. हुनकर अभिनय के जतेक प्रशंसा कएल जाए कम होएत. एक तरहे कहि सकय छी जे नाटक भने सामा-चकेवा छल मुदा मुख्य पात्र त चूड़क छल. शुरू सं अंत धरि चूड़क छाएल रहल नाटक मे. आब एहि मे रोहिणीजीक नीक अभिनय... भाव-भंगिमा ... मुद्रा के कारण बुझिऔ या खुद हुनकर लिखल नाटकक. जे होए हुनका मंच पर आबितहि लोकक थापड़ि बजय लगैत छल. छंद मे बान्हल हुनकर डॉयलॉग सेहो लोक के गुदगुलौsलक.
बच्चा मे सामा-चकेवा गाम-घर मे कई बेर देखने छी. दीदी- बुआ सभ के संग हमहुं सभ आगां-पाछां करैत छलहुं. तखन एतेक विस्तार सं एकरा बारे मे नहि मालूम छल. मुदा नाटक देखला के बाद सामा-चकेवा के बारे मे सेहो काफी किछ जानए लेल मिलल. ई नाटक भाई-बहिन... पति-पत्नीक बीच के असाधारण प्रेम के दिखाबैत अछि. एहन प्रेम विरले दिखैत अछि. पत्नी के प्रेम मे पति के चिड़य बनि जनाए... भाई के तप कs सामा-चकेवा... यानी... सामा आओर चारूवक्त्र के वापस मानव रूप मे लनाए प्रेमक चरम सीमा के देखाबैत अछि. एकरे संग नाटक मे इहो देखाएल गेल अछि जे गाम-घर मे... समाज मे चूड़क सन लोक सेहो अछि जे कतेक लोक के जिनगी तबाह करि दैत अछि. लोक के चूड़क सन लोक सं बचि के रहबाक संदेश दैत अछि ई नाटक.
नाटक सं ऊंच-नीच... राजा-प्रजा... अमीर-गरीब सं ऊपर उठि क प्रेम विवाह के सेहो पक्ष लेल गेल अछि. सामा राजा कृष्ण के पुत्री छलीह... मुदा जखन हुनका सामा के चारुवक्त्र सं प्रेम के बारे मे पता चलय छनि त ओ एहि बात के स्वीकार करि दुनु के विवाह करा दैत छथिन्ह. राह मे कोनो बाधा नहि बनय छथिन्ह. ई एकटा बड़का संदेश अछि. नाटक मे चूड़क के अलावा सूत्रधार के भूमिका मे रामश्रेष्ठ पासवान... चारूवक्त्र के भूमिका मे भास्कर आनंद... सामा के सुरभि श्रीवास्तव आओर भाई साम्ब के भूमिका मे राजेश कर्ण नीक अभिनय कएलाह. नाटक मे संजय चौधरी... ज्ञान मल्लिक... कल्पना मिश्रा... संजीव बिट्टू... प्रशांत... जन्मेजय... मुकेश दत्त... कृष्णदेव... अखिल विनय... निखिल विनय... श्रद्धा... दिव्या... दीक्षा... नेहा... वर्षा... निमिष आओर तुषार जी सेहो अपन अभिनय सं लोक के थापड़ि बजाबय लेल विवश करि देलखिन्ह.


text:
सामान तथा सेवा कर अथवा जीएसटी भारत सरकारक नव अप्रत्यक्ष कर प्रणाली छै जे 1 जुलाई 2017 सँ प्रभावी छै. मुदा जीएसटी की अछि आओर ओ वर्तमान कर संर...
सामान तथा सेवा कर अथवा जीएसटी भारत सरकारक नव अप्रत्यक्ष कर प्रणाली छै जे 1 जुलाई 2017 सँ प्रभावी छै. मुदा जीएसटी की अछि आओर ओ वर्तमान कर संरचना मे सुधार कोना करत? एहि सँ बेसी महत्वपूर्ण सवाल इ अछि जे भारत कए नव कर प्रणालीक जरूरत किया अछि? एहि सभ प्रश्नक उत्तर हम एहि विस्तृत लेखमे देब।
जीएसटी माल आ सेवा कर अछि। भारत मे जीएसटी लागू करबाक इरादा छल जे कारोबार लेल अनुपालन आसान भ' जाए। एहि लेख मे जीएसटी, ओकर प्रमुख अवधारणा आ वर्तमान मे ई कतय अछि ओकर पूरा अवलोकन देल गेल अछि ।
जीएसटी की होइत अछि ?
GST कें पूरा रूप छै - Goods And Services Tax. मैथिलीमे एकर अर्थ होइत अछि- समान तथा सेवा कर। एकरा सामान खरीदय अथवा सेवाक उपयोग करयके लेल भुगतान करयके होयत छै. एकटा टैक्स जीएसटी कए ओकर जगह पर कईटा मौजूदा प्रकारक टैक्स (एक्साइज ड्यूटी, वैट, एंट्री टैक्स, सर्विस टैक्स आदि) कए हटा कए आनल गेल अछि। भारत मे एकरा 1 जुलाई 2017 स लागू कैल गेल अछि।
वस्तु आ सेवा कर एतेक महत्वपूर्ण किएक अछि ?
आब जहिया संँ जीएसटी लागू भेल अछि ताहिके बाद वस्तु आ सेवा पर लागल सभटा पुरनका टैक्स खतम भ' गेल अछि। तँ राज्य कए अपन खर्च क टका कतए स भेटत? इ एकटा प्रश्न छै! एकरा लेल ई व्यवस्था कैल गेल अछि जे व्यवसायी सँ जीएसटी क रूप मे भेटल राशि पर राज्य कए सेहो अपन हिस्सा भेटत।
यैह कारण छै कि एहन व्यवस्था बनाओल की कोनो लेनदेनमे जीएसटी लेबयके अधिकार केंद्र सरकारके संग-संग राज्य सरकारके बराबर होयत । केंद्र तथा राज्य द्वारा वसूली होबय वाला जीएसटी के नाम सेहो अलग-अलग देल गेल अछि. जेना कि
CGST : Central Goods and Services Tax केन्द्र सरकार के भेटय वला टैक्स
SGST : State Goods and Services Tax राज्य सरकारके को भेटय वला टैक्स
UTGST : Union Territory Goods and Services Tax केंद्र शासित प्रदेशके भेटय वला टैक्स
IGST : Integrated Goods and Services Tax केंद्र एवं खरीदार राज्यके संयुक्त रूप सँ भेटय वला टैक्स


text:
मुरारीकुमार झा ‘पुरातत्व’, देवकुली, दरभंगा। २५ अगस्त २०१९. मैथिली जिन्दाबाद!!
देवकुली में कवि कोकिल विद्यापति प्रतिमा अनावरण समिति केर भेल गठन
आइ दिनांक 25/08/2019 केँ “कवि कोकिल विद्यापति प्रतिमा अनावरण समिति” केर प्रथम बैठक कवि कोकिल विद्यापति केर कर्मभूमि और मिथिला केर राजधानी देवकुली स्थित वर्धमानेश्वर नाथ महादेव मंदिर प्रांगण मे श्री संतोष कुमार झा केर अध्यक्षता मे आयोजित कयल गेल। बैठक मे सर्वसम्मति सँ निर्णय लेल गेल जे बाबा वर्धमानेश्वर नाथ महादेव मंदिर परिसर मे कवि कोकिल केर प्रतिमा स्थापित कयल जायत तथा सम्पूर्ण प्रांगण केँ मिथिला चित्रकला सँ सुसज्जित कयल जायत। बैठक केँ संबोधित करैत सामाजिक कार्यकर्ता श्री कृष्णभगवान झा कहलनि कि “सर्वविदित अछि जे कवि कोकिल विद्यापति जीक जन्म स्थल बिस्फी, कर्मस्थल मिथिला केर पूर्व राजधानी देवकुली और मोक्ष प्राप्ति स्थल चमथा थिक। आइ स्थिति ई भऽ गेल अछि जे कवि कोकिल अपनहि घर मे अपनहि लोकक स्मरण सँ विस्मृत भेल जा रहल छथि।” मुरारी कुमार झा(पुरातत्व) बजलाह जे उक्त स्थल ऐतिहासिक दृष्टिकोण सँ हजारों वर्ष प्राचीन अछि जेकर पुरातात्विक प्रमाण मौजूद अछि।” बतबैत चली जे पिछला वर्ष 11 मई 2018 केँ एतय सँ 4थी-5वीं शताब्दी केर एक शिवलिंग प्राप्त भेल छल जे वर्तमान मे दरभंगा केर महाराजाधिराज लक्ष्मीश्वर सिंह संग्रहालय मे मौजूद अछि। बैठक केर उपरांत स्थल निरीक्षण कय प्रतिमा अनावरण स्थल केर चयन कयल गेल। बैठक मे उपस्थित सदस्यगण एवं अन्य लोक: सुधीर महतो, मनोज महतो, हरी कुमार साह, पंकज कुमार साह, शंकर कमती, विपिन झा, सज्जन झा, गणेश झा, सोनू झा, कुमरजी झा, अंजनी कुमार झा, रमन झा, रौशन झा आदि आदि सैकड़ों लोक उपस्थित भेलाह।


text:
स्वाध्याय
महाभारत लेखन
– साभारः कल्याण (मैथिली अनुवादः प्रवीण नारायण चौधरी)
महाभारत आर्ष साहित्यक सब सँ पैघ ग्रन्थ थिक, विषय एवं कलेवर दुनू दृष्टि सँ एकर महत्व सर्वमान्य छैक। भारतवर्ष केर संस्कृति, सभ्यता अथवा आदर्श केर प्राचीन चित्र देखबाक हो त ओ महाभारत मे देखल जा सकैत अछि। ई एक अगाध महासागर समान अछि। एकर भीतर धर्म, अर्थ, काम व मोक्ष – ई चारू पुरुषार्थ सँ सम्बन्ध राखयवला असंख्य उपदेशरत्न भरल पड़ल अछि। संसारक सर्वमान्य पुस्तक श्रीमद्भागवतगीता सेहो एहि रत्नाकर केर जाज्वल्यमान रत्न थिक। यदि महाभारत केँ हम सब सम्पूर्ण वेद, उपनिषद्, दर्शन, पुराण, धर्मशास्त्र, अर्थशास्त्र आर मोक्षशास्त्र केर एकमात्र प्रतिनिधि ग्रन्थ कही त अत्युक्ति नहि होयत। एहि लेल एकरा सम्बन्ध मे कहल गेल अछि जे –
यदिहास्ति तदन्यत्र यन्नेहास्ति न तत् क्वचित्।
अर्थात् जे एहि ग्रन्थ मे अछि वैह नाना रूप मे सर्वत्र अछि। जे एहि मे नहि अछि से कतहु नहि अछि।
एहि महान ग्रन्थ केर रचना भगवान् कृष्णद्वैपायन वेदव्यास कयलनि। ओ तपस्या आ ब्रह्मचर्य केर शक्ति सँ वेदक विभाजन कय एहि ग्रन्थक निर्माण कयलनि आर सोचलनि जे ई शिष्य सब केँ कोना पढाउ। भगवान् व्यास केर ई विचार जानि स्वयं ब्रह्माजी हुनका लग अयलाह आ कहलाह – ‘महर्षे! अहाँ अपन वाणी सँ सत्य और वेदार्थक कथन कयलहुँ अछि, अतः अहाँक काव्य सँ श्रेष्ठ काव्य केर निर्माण एहि जगत मे कियो नहि कय सकत। अहाँ अपन ग्रन्थ लिखबाक लेल गणेशजीक स्मरण कयल जाउ।’ ई कहिकय ब्रह्माजी अपन लोक चलि गेलाह आर व्यासजी गणेशजीक स्मरण कयलनि। स्मरण करिते देरी भक्तवाञ्छाकल्पतरु गणेशजी प्रकट भेलाह। व्यासजी हुनकर पूजन कयकेँ प्रार्थना कयलनि, “भगवान्, हम मनहि-मन महाभारतक रचना कयलहुँ अछि। हम बजैत छी आ अपने ओ लिखैत चलू।”
गणेशजी जवाब देलखिन, “यदि हमर लेखनी एकहु क्षण लेल नहि रुकय तखन हम लिखबाक कार्य कय सकैत छी।”
व्यासजी कहलखिन, “ठीक छैक। मुदा अहाँ बिना सोचने नहि लिखब।”
गणेशजी तथास्तु कहिकय लिखब स्वीकाय कय लेलनि। भगवान् व्यास कौतुहलवश किछु एहेन श्लोक बना दैत छलाह जे सर्वज्ञ गणेशजी केँ सेहो एक क्षण लेल ओकर अर्थ विचार करय पड़ैत छल, ओतबा समय मे महर्षि व्यास दोसर बहुतो श्लोक सभक रचना कय लैत छलाह।
सर्वज्ञोऽपि गणेशो यत् क्षणमास्ते विचारयन्।
तावच्चकार व्यासोऽपि श्लोकान्यान् बहूनपि॥
– महाभारत, आदिपर्व १/८३
एहि तरहें एहि ग्रन्थक लेखन भेल। एहि ग्रन्थ मे कुरुवंशक विस्तार, गान्धारीक धर्मशीलता, विदुरक प्रज्ञा, कुन्तीक धैर्य, दुर्योधनादिक दुष्टता आर पाण्डव लोकनिक सत्यताक वर्णन कयल गेल अछि। एहिक माध्यम सँ व्यासजी मनुष्य केँ धर्मपूर्ण आचरण करैत भगवदाश्रित जीवन जिबय के सन्देश देलनि अछि। एकर प्रत्येक कथा सँ भगवान् श्रीकृष्ण केर अनिर्वचनीय महिमा प्रकट होइत अछि।
हरिः हरः!!


text:
अनुष्का शर्मा
अनुष्का शर्मा (English: Anushka Sharma) भारतीय चलचित्र क्षेत्रके एक अभिनेत्री तथा मोडल छी। ओ मोडलिङसँ अपन करियरक सुरूवात केनए छल। ओ अपन अभिनयक आदित्य चोपड़ाद्वारा निर्देशित हिन्दी चलचित्र 'रब ने बना दी जोड़ी'सँ केनए छल।
प्रारम्भिक जीवनी आर पृष्ठभूमि[सम्पादन करी]
शर्माक जन्म मई १, १९८८ मे उत्तर प्रदेशमे भएल छल । अनुष्काक पिता अजय कुमार शर्मा एक आर्मी अफसर छल आर माँ आशिमा शर्मा एक गृहणी छल । अनुष्काक एक भाई अछि, कारनेश । अनुष्का अपन प्रारम्भिक शिक्षा आर्मी विद्यालयसँ केल्हिन आ स्नातक तह माउन्ट कारमेल कलेजसँ करने छल ।
करियर[सम्पादन करी]
अनुष्का अपन अभिनय जीवनक सुरुवात निर्देशक आदित्य चोपरा निर्देशित २०१० क हिन्दी चलचित्र रब ने बना दी जोडी सँ तानी सहानी नामक पात्रक भूमिकासँ केनए छल ।
मुख्य चलचित्रसभ[सम्पादन करी]
पुरस्कार आ नामाङ्कन[सम्पादन करी]
सन्दर्भ सामग्रीसभ[सम्पादन करी]
- ↑ "Wish Anushka Sharma a very Happy Birthday", Times of India, २९ अप्रैल २०१०, अन्तिम पहुँच २० फरबरी २०११।
- ↑ "There is no system in the film industry: Anushka", अन्तिम पहुँच १७ दिसम्बर २०१३।
- ↑ "Anushka Sharma Height, Weight, Bra Size, Shoe Size, Body, Measurements, Waist, Hips", Celebrity Measurements, अन्तिम पहुँच २०१५-०२-०१।
बाह्य जडीसभ[सम्पादन करी]


text:
दिल्ली, जनबरी ३१, २०१६. मैथिली जिन्दाबाद!!
आइ मैथिली साहित्य महासभा, दिल्लीक नव गठित कार्यकारिणी केर पहिल बैसार जनपथ स्थित कैफे कॉफी डे मे संपन्न भेल, जाहि मे मैथिली साहित्य संवर्धन आ विभिन्न संगठनात्मक पहलू पर विचार-विमर्श कएल गेल।
एहि बैसार मे विशेष रूप सं अंतरराष्ट्रीय मातृभाषा दिवस पर 21 फरवरी 2016 कें कांस्टिट्यूशन क्लब मे आयोजित होबय बला संगोष्ठीक रूपरेखा तैयार कएल गेल।
बैसार मे ई तय भेल जे कार्यक्रमक शुभारंभ महाकवि विद्यापति रचित गोसाउनिक गीत ”जय-जय भैरवी” सं होएत आ समापन बाबा नागार्जुन रचित मिथिला गान ”भगवान् हमर ई मिथिला सुख शांति केर घर हो” सँ कैल जायत।
तहिना नव कार्यकारिणी द्वारा निर्णय लेल गेल जे कार्यक्रम मे आमंत्रित विशिष्ट वक्ता लोकनि केँ सुप्रसिद्ध मैथिल कवि नागार्जुन केर चित्र मढ़ल सिनेहक प्रतीक चिह्न स्मरणार्थ भेंट कएल जाएत।
मैसाम द्वारा पूर्व घोषित युवा सम्मान (जाहि मे 1 लाख टाकाक राशि देल जाएत) संबंधी विस्तृत जानकारी हेतु पोस्टर जारी कएल जाएत। गत वर्षक संगोष्ठीपर केंद्रित पुस्तिकाक विमोचन कएल जाएत। संगहि संगोष्ठीक उपरान्त एक टा स्मारिकाक प्रकाशन कएल जाएत।
आजुक बैसार मे मैसामक अध्यक्ष आ मैथिल अभियानी श्री अमर नाथ झा, उपाध्यक्ष आ दि.वि.वि. मे प्राध्यापक श्रीमती सविता झा खान, उपाध्यक्ष आ विश्व मैथिल संघ केर अध्यक्ष श्री हेमन्त झा, महासचिव आर कमल संदेश केर सहायक संपादक श्री संजीव सिन्हा, सचिव आर सामाजिक कार्यकर्ता श्री संतोष राठौड़, सचिव आ टीवी पत्रकार श्री कान्त शरण, कोषाध्यक्ष आर शिक्षासेवी श्री अमित कुमार चौधरी, सह कोषाध्यक्ष आर सामाजिक कार्यकर्ता श्रीमती रंजना झा, कार्यालय सचिव आर गीतकार श्री विमल जी मिश्र, सह कार्यालय सचिव आर लेखक श्री श्रीचंद कामत एवं मैथिल अभियानी श्री हिमान्शु शेखर सहभागिता दर्ज करौलनि।


text:
सिटी अफ वेस्टमिन्स्टर
सिटी अफ वेस्टमिन्स्टर (अङ्ग्रेजी: City of Westminster) लन्डनक एक बरो छी । ई क्षेत्र, लन्डन शहरक मध्यमे, थेम्स नदीक किनार पर अवस्थित अछि । ई ऐतिहासिक इलाका, मध्यकाले सँ, समुचा इङ्ल्यान्ड आ संयुक्त अधिराज्यक राजनैतिक केन्द्र रहल अछि । ब्रिटिश राजतन्त्र आ ब्रिटिश सरकार सँ सम्बन्धित अनेक महत्वपूर्ण आ ऐतिहासिक भवनसभ स्थित अछि, जहिमे: ब्रिटिश शासकक आधिकारिक निवास, बकिङ्घम प्यालेस, वेस्टमिन्स्टर प्यालेस (ब्रिटिश संसद भवन), सेन्ट जेम्स प्यालेस, वेस्टमिन्स्टर एबी आ ब्रिटिश प्रधानमन्त्रीक आधिकारिक निवास, १० डाउनिङ स्ट्रीट शामिल अछि । ई थेम्सक बामा तीर पर अवस्थित अछि । किछ बगान आ उद्यानसभ छोड़ि, ई क्षेत्रक जनघनत्व बहुतेक बेसी अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ 2011 Census: Ethnic group, local authorities in England and Wales, Office for National Statistics (2012). See Classification of ethnicity in the United Kingdom for the full descriptions used in the 2011 Census.


text:
सुगौली सन्धि
सुगौली सन्धि नेपाल आ तत्कालिन इस्ट इन्डिया कम्पनी बीचमे भेल सम्झौता छी जेस नेपाल अंग्रेज युद्धक विधिवत समाप्ति भेल छल । ई सन्धिमे नेपाल अपन अधीनस्थ भूमिक २ तिहाई भू-भाग गुमाउने परल छल । ई सन्धिमे ब्रिटिश इस्ट इन्डिया कम्पनी आ नेपाल बीच २ दिसम्बर १८१५ मे हस्ताक्षर भेल आ एकर पुष्टि ४ मार्च १८१६ भेल छल । ई सन्धि ब्रिटिशद्वारा पर्वतीय राज्य नेपाल उपर दोसर बेर आक्रमण भेल सन् १८१४ सँ १८१६ तक चलल अंग्रेज-नेपाली युद्धके समाप्त केलक। सन्धिमे हस्ताक्षर करै नेपाल पक्षसँ राज गजराज मिश्र आ चन्द्र शेखर उपाध्याय तथा ब्रिटिश (कम्पनी) पक्षक लेफ्टिनेन्ट कर्नेल प्यरिस ब्राड्स छल ।
सन्धिमे नेपाल लडाईंमे जितल भूमि छोडे परल , ब्रिटिश प्रतिनिधि काठमाडौंमे राइख, गोर्खाके ब्रिटिश सेनामे भर्ती करै आ नेपाल अमेरिकी अथवा युरोपी कर्मचारीके राख्न अधिकारसँ सेहो बन्चित होए परल । एही सँ पहिल फ्रान्सक कमाण्डरसभके नेपाली सेनाके तालीम दऽ काममे लगावैत छल । ई सन्धिमे एक तिहाई भूभाग नेपाल गुमाउने परल । ई अन्तर्गत सिक्किमक क्षेत्र सेहो परैत अछि, हिमरक राजा छोग्याल अंग्रेज-नेपाली युद्धमे ब्रिटिशके सघाने छल। नेपाल गुमाएने क्षेत्रसभमे काली नदीक पश्चिमी भाग कुमाउँ(वर्तमान उत्तराखण्ड), गढवाल(वर्तमान उत्तराखण्ड), सतलज नदीक पश्चिमतर्फक कुछ क्षेत्रसभ कांगडा (वर्तमान हिमाचल प्रदेश) आ तराई क्षेत्रक बहुत भागसभ।
सुगौली सन्धिसंपादित करें
सुगौली सन्धि होएसँग पहिल दार्जीलिङ्ग, पूर्वमे टिस्टातक, दक्षिण-पश्चिममे नैनीताल, कुमाउँ, गडवाल आ पश्चिममे बशाहरतक नेपालक भूभाग छल मुदा वर्तमान कालमे ई क्षेत्र भारतक भूभागमे परैत अछि ।
नेपाल स्वेच्छासँ सुगौली सन्धिसंपादित करें
ब्रिटिश भारतक प्रोविनेन्ससभ आ नेपालक स्थिति]] १. ब्रिटिश ईस्ट इन्डिया कम्पनी सन्धिक मस्यौदा तारिक २ दिसम्बर १८१५ केलक जहिमे लेफ्टिनेन्ट् कर्नल प्यारिस् ब्राडशा हस्ताक्षर केने छल , सन्धि हस्ताक्षर करै १५ दिन भित्रमे फिर्ता पठाउने अन्तिम चेतावनी देएत नेपाल पठालक। नेपालक शर्तसभ मनजूर नैछल , ई कारण नेपाल तोकिएल म्यादमे हस्ताक्षर नै करल्क। ब्रिटिश ईस्ट इन्डिया कम्पनी काठमाडौंमे आक्रमण भेल हल्ला फिंजाउवैके साथ सेनाक हलचल केलक। राजधानीमे आक्रमण अपरिहार्य बुझेर सन्धिमे हस्ताक्षर बाध्य बन्ल ।
२. सुगौली सन्धि नेपालउपर लादने छल , राजा तथा उच्चपदस्थ अधिकारीसभ एहिमे हस्ताक्षर करैल नै चाहैत छल । मुदा नेपाल बाध्य बन्ल - एकर शर्तसभ मान्न। पण्डित गजराज मिश्र आ चन्द्रशेखर उपाध्याय सुगौली ठाउँमे ब्रिटिशक शिविरमे जज ४ मार्च १८१६ कऽ दिन ई सन्धिमे हस्ताक्षर केलक।
३.नेपाल १५ दिने म्यादके लत्याएर ९३ अम दिनमे हस्ताक्षर केलक। सन्धि ओही दिनसँ लागू केलक।
सन्धिक वैधतासंपादित करें
१. सन्धिक अनुच्छेद ९ मे राजाद्वारा सन्धि मंजूर् करै परेत बात लेखने छल छल मुदा राजा गीर्वाण युद्ध बिक्रमसँ एहन कोनो रिकर्ड नै अछि।
२. ब्रिटिशके नेपाल सन्धिक पालना नै करैत अछि बहुत डर छल ई कारण गभर्नर जेनेरल डेबिड अक्टरलोनी ब्रिटिश सरकारक पक्षसँ सन्धि लागू भेल पुष्टि करै आ सन्धिक एक प्रति चन्द्रशेखर उपाध्यायके सुम्पिलक!
सीमा विवादसंपादित करें
सन्धिमे राष्ट्रक सीमांकन स्पष्ट नै भेल कारण आब विवाद कायम अछि।
- सन्धिमे सीमा रेखा स्पष्ट नै भेल कारण सीमांकन करैल समस्या परैरहल अछि। लगभग ६०००० हेक्टेयर जमीनमे आबो विवाद अछि। ई जमीनसभमे दाबी प्रतिदाबी, बहस आदी चलै रहल अछि।
- परिणाम स्वरूप नेपाल भारत सीमामे अतिक्रमणक आरोपसभ एक दोसरमे लगावैत अछी । एहन ५४टा क्षेत्रसभ अछि। एहिमे कालापानी, लिम्पियाधुरा, सुस्ता, मेचीक्षेत्र, टनकपुर, सन्दाकपुर, पशुपतिनगर, हिले थोरी आदि अछि।


text:
पटना। केंद्रीय जांच ब्यूरो (सीबीआई) बिहार मे भ्रष्ट लोकसेवक क संपत्ति जब्त करबाक विशेष कानून कए अपनेबाक फैसला केलक अछि। एहि संबंध मे एकटा मसौदा संबद्ध मंत्रालय कए पठाउल जा रहल अछि। ज्ञात हुए जे एहि कानून कए अपनेबा पर विचार करबा लेल सीबीआई अधिकारीक एकटा बैसार भेल छल। एहि बैसार मे बिहार विजिलेंस ब्यूरो क अपर पुलिस महानिदेशक पीके ठाकुर सेहो शामिल भेल छलाह। सीबीआई अधिकारी क कहब अछि जे एखन एजेंसी लग एहन कोनो कानून नहि अछि जखन कि एजेंसी कए एहन कानूनक सबस बेसी जरूरत अछि। अधिकारीक कहब अछि जे एखन जे कानून अछि ओकर प्रक्रिया बहुत जटिल आ लंबा अछि।
बिहार विशेष न्यायालय अधिनियम 2009 क तहत प्रावधान अछि जे आय स अधिक संपत्ति क मामला मे सुनवाई क दौरान सरकार आरोपी क संपत्ति कए जब्त क ओकर इस्तेमाल क सकैत अछि। विशेष अधिनियम क तहत आइ पूर्व डीजीपी नारायण मिश्रक संपत्ति जब्त हेबाक आदेश निगरानी कोर्ट देलक अछि जखन कि दूटा आईएएस शिवशंकर वर्मा आ कोषागार गिरीश कुमार क संपत्ति जब्त भ चुकल अछि। दूनू अधिकारी क जब्त मकान मे स्कूल खोलल गेल अछि।


text:
नई दिल्ली। 09 अक्टूबर। अरुणाचल प्रदेश के तवांग म' भेल हेलिकॉप्टर क्रैश म' शहीद भेल जवान सभक शव क' पॉलिबैग आओर पेपर बॉक्स म' रखबाक छवि सामना अएलाक पर विवाद शुरू भ' गेल अछि। ऐहिके ल'क' सोशल मीडिया पर लोग सभक बीच बहुत तामस देखल गेल। विवाद बढ़लाक बाद सेना ऐहिके असामान्य मानैत कहलक कि भविष्य म' शव सभके उचित तरीका सँ पहुँचायब सुनिश्चित कायल जायत।
इ फोटो गुवाहाटी हॉस्पिटल के बतायल जा रहल अछि, जाहिठाम पोस्टमार्टम के बाद सैन्य सम्मान दs पार्थिव शरीर के विदा कैल गेल। सेना के तरफ सs कहल गेल जे स्थानीय संसाधन के उपयोग एक भूल भेल , सेना के जारी बयान में कहल गेल कि शहीद सैनिक के हमेसा सs सम्मान देल जाइत अछि , अधिक उच्चाई क्षेत्र में सिमित साधन के कारन हैलीकॉप्टर ज्यादे भर नै ल जा सकैत अछि।
अपने क' बता दी पछिला शुक्र दिन अरुणाचल प्रदेश म' वायुसेना के एमआई 17 वी5 हेलिकॉप्टर हादसा केर शिकार भ' गेल छल, जाहिमे 7 सैनिक शहीद भ' गेल छल। सेना के एक पूर्व लेफ्टिनेंट जनरल कैल्हि रवि दिन एक छवि ट्वीट केलनि, जाहिमे सहीद सभक शव क' पॉलिबैग म' लपेटीके पेपर बॉक्स म' राखल देखाओल गेल छल। पूर्व लेफ्टिनेंट जनरल कहलनि कि उचित ताबूत भेटबा धरी सीमावर्ती चौकि सभ पर सैनिक सभक शव क' रखबाक लेल बॉडीबैग केर उपयोग कायल जायत अछि। सेना म' कैनवस के बनल बॉडीबैग अथॉराइज नहि अछि, एहिलेल मेकशिफ्ट बॉडीबैग उपयोग कायल जायत अछि।
प्राप्त जानकारी केर मुताविक ई मामला रक्षा मंत्री निर्मला सीतारमण तक पहुंचल। रक्षा मंत्री एहि मामला म' दखल देलनि। ऐहिक बाद सेना द्वारा ट्वीट करि कहल गेल कि शव सभके स्थानीय संसाधन म' राखीके भेजब असामान्य छल। शहीद सभके सदिखन पूरा सम्मान देल गेल अछि।
इ फोटो गुवाहाटी हॉस्पिटल के बतायल जा रहल अछि, जाहिठाम पोस्टमार्टम के बाद सैन्य सम्मान दs पार्थिव शरीर के विदा कैल गेल। सेना के तरफ सs कहल गेल जे स्थानीय संसाधन के उपयोग एक भूल भेल , सेना के जारी बयान में कहल गेल कि शहीद सैनिक के हमेसा सs सम्मान देल जाइत अछि , अधिक उच्चाई क्षेत्र में सिमित साधन के कारन हैलीकॉप्टर ज्यादे भर नै ल जा सकैत अछि।


text:
मोहमी
मोहमी चापाकोट नगरपालिकाक वडा नं. ६ मे गाउँछी । राष्ट्रिय जनगणना २०६८क अनुसार मोहमीक कुल जनसंख्या ३३९ मध्ये १९९ महिला आ १४० पुरुषसभ ७५ व्यक्तिगत घरधुरीमे बसोबास करैत अछि।[१] विसं २०७३ सालमे सङ्घीय मामिला तथा स्थानीय विकास मन्त्रालयले ७४४ स्थानीय तह (गाउँपालिका तथा नगरपालिका) लागू करैत स्याङ्जा जिलामे साँखर, पकवादीको वडा नं. ८, मल्याङकोटको वडा नं. (१-३,५-९) र सेखाम गाउँ विकास समितिसभके समेटेर चापाकोट नगरपालिका घोषणा केलक ।[२] साँखरके चापाकोटमा समायोजन कैरसंग ९ वडामे विभाजित साँखर अखन चापाकोटक २ वडामे समेटल अछि । साबिक साँखरक (१ सँ ६) वडासभके चापाकोटक वडा नं. ६ र (७ सँ ९) वडासभके नगरपालिका वडा नं. ७ मे गाभिने अछि ।
सन्दर्भ सामग्रीसभ[सम्पादन करी]
- ↑ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "स्थानीय निकाय भङ्ग, अधिकारसम्पन्न ७४४ स्थानीय तह क्रियाशील", सेतोपाटी, २८ फाल्गुण २०७३, अन्तिम पहुँच २८ फाल्गुण २०७३।


text:
फेसबुक पर शराब कS बोतल के साथ तस्वीर पोस्ट करब एक युवक के भारी पड़ी गेल
बिहारशरीफ। 05 दिसम्बर।फेसबुक पर शराब कS बोतल के साथ तस्वीर पोस्ट करब एक युवक के भारी पड़ी गेल। मामला बिहारशरीफ कS लहेरी थाना क्षेत्र क' अछि । नालंदा के पुलिस अधीक्षक कुमार आशीष कहला कि लहेरी के रह वाला विक्की के चाइर दोस्त के संग गिरफ्तार कैल गेला। विक्की लग सS शराबक' ओ बोतल सेहो भेटल जाहि के तस्वीर पोस्ट केने छल ।पुलिस अधीक्षक कहला कि सभ के चिकित्सीय जांच कैल जा रहल अछि ।
पुलिस के अनुसार, विक्की रैव दिन साँझ में अपन फेसबुक पेज पर एक तस्वीर साझा कएलक। विक्की शराबक' बोतल के संग अपन तस्वीर पोस्ट कैल्क आर ओहि के निचा में लिखलक पार्टी ऑल नाइट। ओहि पोस्ट के ओ अपन कतेको मित्र के संग शेयर सेहो कएलक । पुलिस के आला अधिकारी के नजर एही पोस्ट पर पड़ गेलैन आर स्थानीय थाना के युवकक' खोज कs करवाई के निदेर्श देला।
बिहार में एही तरहक पहिल घटना अछि। जखन फेसबुक पर शराबक बोतल के संग तस्वीर पोस्ट करे सs गिरफ्तारि भेला। बिहार में पूर्ण शराबबंदी अछि। शराबबंदी के लक सख्त कानून सेहो अछि । शराब के कोनो भी तरीका सs बढ़ावा देब आर ओकर प्रचार-प्रसार कर पर रोक लागल अछि।


text:
किसलय कृष्ण, सहरसा । सितम्बर २८, २०१५. मैथिली जिन्दाबाद!!
सहरसामे अन्तिम चरणमे विधानसभा चुनाव सम्पादित हेबाक अछि, मुदा चुनावी चौसर बिछि चुकल अछि । भोरे निकलि गेल छी अपन आवास सँ सटल ब्लॉक रोड स्थित चाहक दोकान पर…… चुनावी चर्चाक बजार गरम अछि, भफाइत चाह जकाँ रंग-विरंगक गप्प हवामे उड़िया रहल अछि …. केओ महागठबन्हनक गिरह खोलबामे व्यस्त छथि, त केओ भाजपाक भजनमे मस्त।
हाँ ….चाहक दोकनदार लल्लू भाइ आइ आन सालक इलेक्शन सँ इतर गुम्मे-गुम्म चाह बनेबा आ परोसबामे लागल छथि । हम एहि चुप्पीक राज पुछय चाहैत छिअनि आ एक कप चाहक मांग संग लल्लू सँ पुछिये दैत छिअनि । हुनकर जवाब सँ चौंकि गेलहुँ हम…. ओ कहला जे एहि बेर जे पार्टी हजार टका रोज देतइ सर, ओकरे परचार करबै । बलू जखन नेतबा आउर परचारमे एते खर्च करै हइ त’ हम्मे मंगनीमे कथी ल’ बकर-बकर करु ।
आब चली ७५ सहरसा विधान सभा क्षेत्रक चुनावी हलचल दिसि:
एहिठाम राजग सँ भाजपाक निवर्तमान विधायक डॅा आलोक रंजन झा अपन प्रचार अभियानमे लागि गेल छथि। टिकट कन्फर्म भेलासँ पूर्व विभिन्न राग-विराग छलनि हिनक दलमे उमेदवारीकेँ ल’ क’ । पूर्व विधायक संजीव कुमार झा सेहो प्रमुख दावेदार छलथि। मुदा बाजी आलोक रंजन झाक हाथमे रहलनि । उक्त निर्णयक विरोध सेहो भेल विभिन्न गाममे । आब सभ किछु शान्त अछि ।
महागठबंधन सँ राजद प्रत्याशी अरुण यादव मैदान-ए-जंगमे छथि। जे पछिला चुनावमे डॅा आलोक सँ पराजित भेल छलाह । पप्पू यादवक जन अधिकार पार्टीक आधिकारिक घोषणा नहि भेल अछि सम्प्रति उमेदवारीक सन्दर्भ मे । जँ गाम सँ शहर धरि जनमतक विश्लेषण कएल जाय, त एखन किछुकहब मोसकिल अछि…..। हाँ राजदक उमेदवारीकेँ कमजोर मानल जा रहल अछि । आब देखबाक चाही जे ८ नवम्बरक परिणाम की कहैत अछि । एखन त बस चुनावी माहौल…..आह आह रे चुनाव वाह ह वाह रे चुनाव ।


text:
— अरुण कुमार मिश्र
भादव शुक्ल पक्षक चतुर्थी तिथि केँ मिथिलाक घर-घरमे चौरचन पाबनि बड्ड श्रद्धा सँ मनाओल जाईत अछि। ई पाबनि जहिया साँझमे चौठ पड़य तहिया करी से पर्व निर्णयमे कहल गेल अछि।
एहन मान्यता अछि जे इ पूजा केनिहार सदैव धनवान, पुत्रवान आ प्रसन्नचित्त रहैत छथि। “उगह चान की लपकी पूआ” सँ गुंजित पाबनि अछि चौरचन। महिला लोकनिक संग समस्त परिवार विशेषकर धिया पूतामे अहि पाबनि के प्रति अलगे उत्साह देखवामे अबैत अछि। महानगरीय व्यस्तम जीवनमे छतो पर जा लोक अहि दिन कुनु एक टा फल हाथ मे ल’ चंद्रमा के प्रणाम करैत छथिन।
भादव मासक शुक्ल पक्षक चतुर्थी (चौठ) तिथिमे साँझखन चौठचन्द्रक पूजा होइत अछि, जकरा लोक चौरचन पाबनि सेहो कहैत छथि। स्कन्द पुराण अनुसार चन्द्रमा केँ अहि दिन कलंक लागल छलन्हि, ताहि कारण अहि समयमे खाली हाथ चन्द्रमाक दर्शनक मनाही छैक। चौरचन दिन चंद्रमा जे कियो खाली हाथ देखैत छथि हुनका मिथ्या कलंक (दोष) लगैत छनि। मिथिलामे अकर निवारण हेतु रोहिणी सहित चतुर्थी चन्द्रक पूजा कायल जाइत अछि ! स्कन्द पुराण केर अनुसार एक बेर भगवान श्रीकृष्ण केँ स्यमन्तक मणि चोरीक मिथ्या कलंक लागि गेलनि छलन्हि। श्री कृष्ण नारदजीक प्रेरणा सँ अहि तिथि केँ श्री गणेश आ चन्द्रमाक पूजा कयलन्हि तखन हुनक कलंक छुटलन्हि।
अहि पूजा के एक टा इहो विशेषता छैक जे अहिमे महिले पबनितिन होइत छथिन। मैथिलानी पबनितिन (विशेषकर घरक बुढ़ पुरान महिला) दिन भरि निराहार वर्तमे रहि पवित्रता सँ पूरी-पकवान ( छनुआ सोहारी, चीनीक फूईट वला पूरी, रंग विरंगक पुरुकिया, टिकरी इत्यादि) बना रंग बिरंगक फल, मधुर-मिठाई, नारियल, दहीक छाँछी सब सँ डाली कोनियाँ सजा पहिल साँझखन पूर्व सँ ठाँऊ अरिपन देल स्थान पर राखि देल जाइत छैक। कलशस्थापन कऽ चानन, रक्त चानन, सिनूर, यज्ञोपवित, अक्षत, फूल, फूलमाला, दूईव, वेलपत्र, अर्घा पंचपात सँ सुसज्जित भऽ गणपत्यादि पंचदेवता भगवान विष्णु गौरी आ चौठीचानक पूजा कऽ बेराबेरी सबटा पुरी पकवान फल सँ सजल डाली हाथमे लऽ चन्द्रदेवक दर्शन आ प्रणाम करैत छथि। अहि दौरान मैथिलानी सब पारम्परिक गीत गाबि चांदक’ आराधना करैत छथि। जेना “पूजा के करबै ओरियान गै बहिना, चौरचन के चंदा सोहाओन” इ दृश्य अत्यंत मनोरम होयत अछि। तकर बाद आरती कऽ विसर्जन करैत छथि, मरर पर चढाओल खीर पूरी केँ भांगि सबके प्रसाद वितरण करैत छथि।
एक गोट कथा प्रचलित अछि जे गणेशके देखि कऽ चंद्रमा अपन सुंदरता पर घमंड करैत हुनक मजाक उड़ेला। अहि पर गणेश क्रोधित भऽ हुनका ई शाप देलथिन कि चंद्रमा के देखना सऽ लोगके समाज सऽ कलंकित होबय पड़तेन। अहि शाप सऽ मलित भऽ चंद्रमा स्वयं के छोट महसूस करय लगलाह तँ अहि दिन चंद्रमा के देख’ सऽ कलंक लागि सकैत अछि। शाप सऽ मुक्ति पाबेक के लेल चंद्रमा भादो मासक’ चतुर्थी तिथि कऽ गणेशक पूजा केलैथ। तखन गणेशजी कहलथिन, जे आजुक’ तिथिमे चंद्रमा के पूजाक संगे हमर पूजा करत, हुनका कलंक नहि लगतैन। तहिया सँ ई पूजा मिथिलामे प्रचलित अछि।
ई पूजा मिथिलामे मिथिलानरेश हेमाङ्मद ठाकुर द्वारा प्रचलित भेल। हुनका एहि तिथिकेँ विशिष्ट शुभ फल प्राप्त भेलनि तैं ओ एहि पावनिक प्रचार प्रसार मिथिलामे जोर शोर सँ कयलनि। मिथिलामे चन्द्रमाक पूजा प्रशस्त मानल जाइत अछि। चौठचंद्रक’ पूजामे एक विशेष श्लोक पढ़ल जायत अछि :
सिंहप्रसेन मवधीत सिंहोजाम्बवताहत:
सुकुमारक मारोदीपस्तेह्यषव स्यमन्तक:।।


text: मुजफ्फरपुर। एनएच 77 यानी हाजीपुर-मुजफ्फरपुर मुख्य मार्ग पर फोरलेन क निर्माण आब बरसात क बाद शुरू भ सकत। ओना एकरा लेलतमाम कानूनी औपचारिकता पूरा भ चुकल अछि। एहि प्रोजेक्ट कए पूरा करबा लेल दू वर्ष क अवधि निर्धारित कैल गेल अछि। इ जानकारी फोरलेन निर्माण क लेल नियुक्त गैमन इंडिया लिमिटेड क उपाध्यक्ष बीके सिंह देलाह अछि। ओ कहला जे लगभग 63 किलोमीटर लंबा एहि सड़क कए फोरलेन मे बदलबाक ठेका हनकर कंपनी कए भेटल अछि। पटना आ हाजीपुरक बीच महात्मा गांधी सेतुक निमार्ण करनिहार एहि कंपनीक दावा अछि जे ओ एहि परियोजना कए ल कए काफी गंभीर अछि। सिंह क कहब अछि जे बरसात शुरू भ चुकल अछि एहन मे काज शुरू करब संभव नहि अछि। बरसात क बाद युद्ध स्तर पर काज शुरू कैल जाएत। ओ कहला जे दू साल मे काज कए कोनो हालत मे पूरा करि लेल जाएत। हाजीपुर स लकए मुजफ्फरपुर तक कई स्थान पर एक संग काज शुरू होएत। काज सुचारु रूप स हुए एकरा लेल हाजीपुर- मुजफ्फरपुर क अलावा भगवानपुर आ कमतौल मे शाखा कार्यालय खोलल जा रहल अछि। गौरतलब अछि जे काफी मशक्कत क बाद एनएचडीपी फेज-2 क तहत एहि राजमार्ग कए फोरलेन बनेबाक योजना पास भ सकल अछि। कई बेर टेंडर निकलल, मुदा कोनो कंपनी आगू नहि आईल छल। कई बेर एहि मे पेंच सेहो फंसैत रहल। आब जाकए एहि सड़क कए बनबाक सपना पूरा होइत देखा रहल अछि।


text:
16
चमत्कार वला चिन्हक माँग
(मरकुस 8:11-13; लूका 12:54-56)
1 फरिसी आ सदुकी सभ यीशु लग आबि कऽ आग्रह कयलथिन जे, “हमरा सभ केँ स्वर्ग सँ कोनो चमत्कार वला चिन्ह देखाउ।” ई बात ओ सभ हुनका जाँच करबाक लेल कहलथिन। 2 ताहि पर यीशु हुनका सभ केँ उत्तर देलथिन, “साँझ पड़ला पर आकाश केँ लाल देखि अहाँ सभ कहैत छी, ‘काल्हिक मौसम नीक रहत,’ 3 और भोरखन कऽ आकाश केँ लाल आ झँपौन सन देखि कहैत छी जे, ‘आइ अन्हड़-बिहारि आओत।’ अहाँ सभ आकाश मे मौसमक लक्षण केँ चिन्हऽ जनैत छी, मुदा आइ-काल्हिक समय मे अहाँ सभक सामने की भऽ रहल अछि, से कोन बातक लक्षण अछि, तकरा नहि चिन्हैत छी। 4 एहि पीढ़ीक लोक सभ कतेक दुष्ट आ विश्वासघाती अछि जे चमत्कार वला चिन्ह मँगैत अछि! मुदा जे घटना परमेश्वरक प्रवक्ता योनाक संग भेल छलनि, से चिन्ह छोड़ि एकरा सभ केँ आओर कोनो चिन्ह नहि देखाओल जयतैक।” एतेक बात कहि यीशु हुनका सभ केँ छोड़ि कऽ आगाँ बढ़ि गेलाह।
शिष्य सभ केँ होसियार रहबाक आदेश
(मरकुस 8:14-21)
5 यीशुक शिष्य सभ जखन झील केँ पार कयलनि, तँ ओ सभ रोटी अननाइ बिसरि गेल छलाह। 6 यीशु हुनका सभ केँ कहलथिन, “सावधान, फरिसी आ सदुकी सभक रोटी फुलाबऽ वला खमीर सँ होसियार रहू।” 7 शिष्य सभ एक-दोसर सँ बात करऽ लगलाह जे, “अपना सभ रोटी आनब बिसरि गेलहुँ, तेँ एना कहि रहल छथि।” 8 यीशु हुनकर सभक बात बुझि कहलथिन, “अहाँ सभक विश्वास एतेक कमजोर किएक अछि? अहाँ सभ आपस मे एहि पर बात किएक कऽ रहल छी जे अपना सभ लग रोटी नहि अछि? 9 की अहाँ सभ एखनो नहि बुझैत छी? की ओ पाँच हजार लोक आ पाँच रोटी वला बात, और ओहि दिन अहाँ सभ उबरल टुकड़ा कतेक पथिया जमा कऽ कऽ उठौने छलहुँ, से अहाँ सभ केँ स्मरण नहि अछि? 10 वा चारि हजार लोकक लेल ओ सातटा रोटी, आ कतेक टोकरी जमा कयलहुँ, से? 11 अहाँ सभ हमर एहि बात केँ बुझि किएक नहि रहल छी जे, ‘फरिसी आ सदुकी सभक रोटी फुलाबऽ वला खमीर सँ होसियार रहू,’ से बात हम रोटीक सम्बन्ध मे नहि कहने छलहुँ?” 12 तखन शिष्य सभ केँ बुझऽ मे अयलनि जे यीशु रोटी फुलयबाक लेल प्रयोग होमऽ वला खमीरक सम्बन्ध मे नहि, बल्कि फरिसी आ सदुकी सभक शिक्षा सँ होसियार रहबाक लेल कहने छलाह।
यीशुक प्रश्न—“हम के छी?”
(मरकुस 8:27-30; लूका 9:18-21)
13 कैसरिया-फिलिप्पी क्षेत्र मे आबि कऽ यीशु अपना शिष्य सभ केँ पुछलथिन, “मनुष्य-पुत्र के अछि, एहि सम्बन्ध मे लोक सभ की कहैत अछि?” 14 ओ सभ उत्तर देलथिन, “किछु लोक कहैत अछि जे अहाँ बपतिस्मा देनिहार यूहन्ना छी, किछु लोक जे एलियाह छी, दोसर लोक सभ जे यर्मियाह वा प्राचीन कालक परमेश्वरक प्रवक्ता सभ मे सँ आओर केओ छी, से कहैत अछि।” 15 यीशु शिष्य सभ सँ पुछलथिन, “आ अहाँ सभ? अहाँ सभ की कहैत छी जे हम के छी?” 16 सिमोन पत्रुस उत्तर देलथिन, “अहाँ उद्धारकर्ता-मसीह छी, जीवित परमेश्वरक पुत्र छी।”
17
यीशु हुनका कहलथिन, “हे सिमोन, योनाक पुत्र, अहाँ धन्य छी! कारण, एहि बातक ज्ञान अहाँ केँ कोनो मनुष्य सँ नहि, बल्कि हमर पिता जे स्वर्ग मे छथि, तिनका सँ भेटल। 18
हम अहाँ केँ कहैत छी जे, अहाँ ‘पत्रुस’*
छी। हम एहि चट्टान पर अपन मण्डलीक स्थापना करब आ मृत्युक सामर्थ्य†
एहि पर विजयी नहि होयत। 19
हम अहाँ केँ स्वर्गक राज्यक कुंजी देब। जे किछु अहाँ पृथ्वी पर बान्हब से स्वर्ग मे बान्हल गेल रहत आ जे किछु अहाँ पृथ्वी पर खोलब से स्वर्ग मे खोलल गेल रहत।” 20
तकरबाद यीशु अपना शिष्य सभ केँ दृढ़तापूर्बक आदेश देलथिन जे, “ई बात ककरो नहि कहिऔक जे हम उद्धारकर्ता-मसीह छी।”
अपन मृत्यु आ जिआओल जयबाक सम्बन्ध मे यीशुक भविष्यवाणी
(मरकुस 8:31-33; लूका 9:22)
21 ओही दिन सँ यीशु अपना शिष्य सभ केँ स्पष्ट जानकारी देबऽ लगलथिन जे, “ई आवश्यक अछि जे हम यरूशलेम जाइ, ओतऽ बूढ़-प्रतिष्ठित, मुख्यपुरोहित आ धर्मशिक्षक सभ सँ हमरा बहुत कष्ट देल जाय, हम जान सँ मारल जाइ, आ तेसर दिन हम फेर जिआओल जाइ।” 22 ई बात सुनि पत्रुस हुनका अलग बजा कऽ डँटैत कहलथिन, “यौ प्रभु, परमेश्वर एना नहि करथि! अहाँक संग एहन बात कहियो नहि होयत!” 23 ताहि पर यीशु पत्रुस केँ कहलथिन, “है शैतान, तोँ हमरा सोझाँ सँ दूर होअह! हमरा लेल तोँ ठेस लगबाक कारण छह। तोँ परमेश्वरक विचार नहि, बल्कि मनुष्यक विचार मोन मे रखैत छह।”
की बचायब, की गमायब?
(मरकुस 8:34–9:1; लूका 9:23-27)
24
तकरबाद यीशु अपना शिष्य सभ केँ कहलथिन, “जँ केओ हमर शिष्य बनऽ चाहैत अछि, तँ ओ अपना केँ त्यागि हमरा कारणेँ दुःख उठयबाक आ प्राणो देबाक लेल तैयार रहओ आ‡
हमरा पाछाँ चलओ। 25
कारण, जे केओ अपन जीवन बचाबऽ चाहैत अछि, से ओकरा गमाओत, मुदा जे केओ हमरा लेल अपन जीवन गमबैत अछि, से ओकरा पाओत। 26
जँ कोनो मनुष्य सम्पूर्ण संसार केँ पाबि लय और अपन आत्मा गमा लय, तँ ओकरा की लाभ भेलैक? अथवा मनुष्य अपन आत्माक बदला मे की दऽ सकत? 27
किएक तँ मनुष्य-पुत्र अपन स्वर्गदूत सभक संग अपना पिताक महिमा मे आओत, तखन ओ प्रत्येक मनुष्य केँ ओकर काजक अनुसार प्रतिफल देतैक। 28
हम अहाँ सभ केँ सत्य कहैत छी जे, एतऽ किछु एहनो लोक सभ ठाढ़ अछि जे जाबत तक मनुष्य-पुत्र केँ अपना राज्य मे अबैत नहि देखि लेत ताबत तक नहि मरत।”


text:
युवा
ओना त युवा केँ परिभाषित करबाक पहिल आधार उमेर मात्र होइत छैक, मुदा उमेरक अधिकतम सीमा सेहो भिन्न-भिन्न हेबाक कारण युवा कहेबाक दोसर आ ठोस आधार हेबाक चाही एना हमरा लगैत अछि। हमरा बुझने –
क) बाल्यावस्था आ किशोरावस्था उपरान्तक अवस्था केँ ता धरि युवावस्था मनबाक चाही जा धरि कोनो काज करबाक शारीरिक, मानसिक आ आध्यात्मिक बल मनुष्य मे शेष हो।
ख) उमेर हद २० सँ ४० सँ हम सहमत नहि छी। हमरा बुझने युवा १६ सँ ५० धरि मानल जेबाक चाही। कारण ५० तक मनुष्यक शरीर मे कइएक बीमारी डेरा बसा लैत अछि आर शारीरिक क्षमता क्षीण होबय लगैत अछि।
ग) उमेर हद ५० सँ ऊपर गेलाक बादो किछु लोक निस्सन्देह युवा रहल करैत छथि, कारण हुनकर अनुभव आ परिपक्वता सँ जे शब्द (बात) निकलैत अछि ओ हजारों युवा केँ प्रेरित करयवला होइछ आ ताहि पर युवातुर के लोक अमल करय लेल तत्पर रहल करैत अछि।
हम जाहि परिवार सँ अबैत छी ताहि मे युवाक परिभाषा व्यवहारिक रूप सँ परिभाषित होइत एना देखलियैक –
भोजक आयोजन लेल सारा इन्तजाम करबाक, बाजार सँ सौदा किनबाक सँ लैत दूध-दही आ तरकारीक इन्तजाम, नोत देबाक लेल साइकिल या मोटरसाइकिल सँ सौंसे गाम आ परगना धरि नोत पहुँचेबाक काज, एम्हर अंगना मे तरकारी काटय सँ लैत बरी-बर आदि बनेबाक आ घरक भितरी काज मे सजगता सँ सारा इन्तजाम मिलेबाक युवा स्त्री लोकनिक काज, भोजनक पाक तैयार करबाक समय रसोइया संग मिलिजुलि सम्पूर्ण तैयारी पूरा करेबाक लेल तत्पर युवा समाज आ फेर बारिक बनिकय पतियान मे लोक केँ बैसा क्रमबद्ध ढंग सँ भात, दालि, २-३ तरकारी, पापड़, घी, चटनी, आदिक सचार लगाकय भोजन करबायब…. आ फेर बरी, दही-चीनी-सकरौड़ी आ मिठाई आदि बाँटि खूब नीक सँ आमंत्रित लोक केँ भोजन करबायब – ई सारा काज मे जे सब भाग लैत अछि ओ वास्तव मे युवा होइत अछि। हमहुँ सब जखन बारीक बनबाक योग्य भ’ गेलहुँ त युवाक रूप मे गणना होबय लागल।
युवाक आर गहींर अर्थ होइछ जखन माता-पिता आ परिजन अहाँ केँ धियापुता बुझनाय छोड़ि देथि आ गम्भीरता सँ अहाँक राय व योगदान के अपेक्षा रखैत परिवारक हरेक महत्वपूर्ण निर्णय मे अहाँ केँ सेहो शामिल करैथि, त अहाँ निश्चित एक युवा भेलहुँ। सामाजिक काज मे सेहो युवा पर स्वतः युवा सँ प्रौढ़ बननिहार अग्रज सब द्वारा भार सौंपि देबाक परम्परा देखिते छी मिथिला मे। गाम मे आयोजित होयबला कतिपय सार्वजनिक काज मे नव-नव युवा सब केँ बजा-बजाकय किछु न किछु हाथ बंटेबाक लेल जिम्मेदारी देल जाइत छन्हि। आर यैह मिथिलाक सभ्यता केर गरिमा सेहो मानल जाइछ। सभक सहभागिता सँ पैघ-पैघ काज स्वयं लोक पूरा कय लेल करैत अछि, जाहि मे युवा पर सब सँ भरिगर आ शारीरिक बल केर अधिकाधिक प्रयोग होयबला काज सौंपल जाइत छन्हि।
आइ ‘युवा’ पर चर्चा करबाक एकटा अभीष्ट ई अछि जे ‘दहेज प्रथा’ मे ई युवा लोकनि बेसीकाल निराश आ हताश देखाइत छथि। कारण छैक जे विवाह जेहेन विषय मे हिनका सब केँ बेसी सहभागी नहि बनायल जाइछ। चाहे बेटा हो या बेटी, अभिभावक अपन परिपक्व विचार आ अनुभव सँ ‘बेहतर’ निर्णय कय सकैत छथि, सन्तान हुनकहि लोकनिक निर्णय केँ सर्वमान्य मानल करैछ अधिकांशतः, तैयो युवाक अन्तर्मन मे कोनो न कोनो भावना रहैत छैक आ ओकरो राय लेबाक चाही से बात बुझय मे कतहु न कतहु मिथिला कमजोर अछि एना हमरा लगैत अछि। हालांकि आजुक समय बहुत बेसी बदलाव आयल अछि, विवाहक न्यूनतम उमेर आब बहुत बढि गेल अछि…. आब पहिने सँ १० वर्ष अधिक भ’ गेल अछि न्यूनतम उमेर…. नहि केवल बेटा (पुरुष) केर बल्कि बेटियो (स्त्री) केर विवाहक सीमा मे मोटामोटी १० वर्षक इजाफा भेनाय बहुत पैघ परिवर्तनक संकेत थिक। एकर कतिपय हानि सेहो छैक, लेकिन हानि सँ बेसी लाभ देखैत लोक सहजता सँ विवाहक उमेर केँ बढेबाक वास्ते मान्यता आ स्वीकार्यता प्रदान कय चुकल अछि। तखन एहि युवातुर केर निर्णय (स्वीकृति) बिना कोनो फैसला करब अनुचित आ खतरनाक होयत से सब बुझिते छी। फलतः युवाक मोन टटोलने-बुझने बिना कोनो निर्णय नहिये करब त सुरक्षित आ समुचित होयत से कहि सकैत छी।
अन्त मे, दहेज कुप्रथा, विवाह मे देखाबा-आडम्बरपूर्ण व्यवहार, ताहि सब कारण अभिभावकक जमा पूँजी पर पड़ि रहल प्रभाव जेकर असर कइएको वर्ष धरि पारिवारिक अर्थव्यवस्था केँ डाँवाडोल कएने रहत, इहो सब बात आजुक युवा केँ नीक सँ बुझबाक चाही, मनन करबाक चाही आ तदनुसार माँगरूपी दहेजक प्रतिकारार्थ एहि अभियान ‘दहेज मुक्त मिथिला’ प्रति अपन कर्तव्यबोध संग नेतृत्वक जिम्मेदारी सेहो लेबाक चाही। काल्हि एहि विन्दु पर एक वेबिनार केर आयोजन ‘दहेज मुक्त मिथिला’ समूह पर भेल छल। काफी लोक अपन विचार देलनि आ तय कयल गेल जे आगामी समय मे युवा नेतृत्व केँ आगू अनबाक लेल विविध उपाय अपनाबैत अभियान केँ बढायल जायत। अपने लोकनि सेहो एहि सन्दर्भ अपन महत्वपूर्ण सुझाव आ प्रतिक्रिया दी आ अभियान केँ आगू बढाबी।
हरिः हरः!!


text:
हुआ हिन (थाइलैंड)। प्रधानमंत्री मनमोहन सिंह बिहार क गौरवपूर्ण इतिहास क स्मरण कराबे वाला नालंदा विश्वविद्यालय क जीर्णोद्धार मे खुलिकए मदद देबा लेल पूर्वी एशियाई देश कए मन स शुक्रिया अदा कलथि। प्रधानमंत्री मनमोहन सिंह नालंदा परियोजना मे दिलचस्पी देखेबा लेल धन्यवाद दैत उम्मीद जतेलाह जे इ विश्वविद्यालय एक बेर फेर अपन प्रतिष्ठा क अनुरूप उत्कृष्ट अंतरराष्ट्रीय संस्थान बनिकए उभरत। एकर संगहि मनमोहन सिंह नालंदा विश्वविद्यालय कए वैश्विक संस्थान बनेबा मे आसियान देश क लेल ठोस सहयोग क रास्ता खोलबाक घोषणा केलथि अछि।
एहि स पूर्व सातम भारत-आसियान सम्मेलन क दौरान भारत दक्षिण-पूर्व एशिया क संग आर्थिक, सामाजिक आ सांस्कृतिक क्षेत्र मे साझेदारी क नव कथा लिखबा पर जोर देल गेल। एहि क्रम मे प्रधानमंत्री बिहार क नालंदा मे प्राचीन आ ऐतिहासिक नालंदा विश्वविद्यालय कए विश्व मे शिक्षा आ संस्कृति क नायाब केंद्र क रूप मे फेर स विकसित करबा क भारत क तैयारी क उल्लेख केलथि। प्रधानमंत्री कहलथि जे दक्षिण-पूर्व एशिया क देश क नालंदा स जुड़ाव रहल अछि आ भारत हिनकर सहयोग स एहि विश्वविद्यालय कए वैश्विक शिक्षा क केंद्र बनबय चाहैत अछि। मनमोहन सिंह कहला जे नालंदा विश्वविद्यालय कए ओकर गौरवपूर्ण स्थान दियेबा लेल हम आसियान आ पूर्वी एशियाई देश क संग मिलकए काज कए रहल छी। शिखर सम्मेलन मे भाग लेलाक बाद पत्रकार स गप करैत प्रधानमंत्री कहला जे नालंदा परियोजना कए मदद भेटब हमारा लेल संतोष क गप अछि। आब हमार अगिला कदम होइत नालंदा कए अंतरराष्ट्रीय स्तर पर सर्वश्रेष्ठ संस्थान क रूप मे विकसित करब। 1197 ईस्वी तक अस्तित्व मे रहल नालंदा विश्वविद्यालय कए लिखित इतिहास क पहिल महान विश्वविद्यालय कहल जाइत अछि। एहि विश्वविद्यालय मे कोरिया, चीन, जापान, तिब्बत, इंडोनेशिया, ईरान आ तुर्की स विद्यार्थी ज्ञान क भूख शांत करबा लेल अबैत छलाह। 1197 मे एहि विश्वविद्यालय कए बख्तियार नामक सेनापति आगिक भेंट चढ़ा देलक। एकर पुस्तकालय कए राख हेबा मे तीन साल लागल। ज्ञात हुए जे बख्तियारपुर क रहनिहार बिहारक मुख्यमंत्री नीतीश कुमार फेर एकरा अपन रूप देबा मे लागल छथि। एहि लेल नोबेल पुरस्कार विजेता अर्मत्य सेन क नेतृत्व मे 11 सदस्यीय नालंदा मेंटर ग्रुप क गठन कैल गेल अछि, जे एकर जीर्णोद्धार क निगरानी करि रहल अछि। पहिल चरण मे 400 भारतीय आओर 46 विदेशी गुरु क देखरेख मे सात शिक्षाशाला शुरू कैल जाइत।


text:
लेख-अनुवाद
सदा समता भाव मे रहले सँ मानव जन्मक सफलता
सदा समता भाव मे रहले सँ मानव जन्मक सफलता
– पंडित रुद्रधर झा
विश्व विख्यात चारि (धर्म, अर्थ, काम ओ मोक्ष) पुरुषार्थ मे तीन (धर्म, अर्थ तथा काम) अनित्य आ अतिशय अछि, मात्र चारिम (मोक्ष) टा नित्य तथा निरतिशय रहबाक कारण परम पुरुषार्थ कहाइत अछि। अतएव विवेकी व्यक्ति अनादि महाकाल सँ प्रवाहमान जन्म-मरण परम्परात्मक भवसागर सँ उद्धार स्वरूप मोक्ष केँ पाबय लेल मात्र प्रयत्नशील होइत छथि, लेकिन से सदिखन समता मे रहले टा पर संभव अछि। अतः ‘यः समः स च मुच्यते’ (महा. आश्व. अनु. १९/४) – जे प्रिय तथा अप्रिय सब मे हमेशा समान भाव रखैत अछि, वैह मुक्त होइत अछि। ‘इहैव तैर्जितः सर्गो येषां साम्ये स्थितं मनः’ – (भ.गी. ५/१९) – जेकर मन सदिखन समता मे स्थित रहैत छैक, ओ एहि लोक मे जन्म-मरण परम्परा स्वरूप संसार सागर केँ जीति (पार पाबि) लेलक अछि।
प्रश्नः “प्रतिक्षण परिणामिनो हि भावा ऋते चितिशक्तेः” (आ. वा.) चेतन तत्त्व सँ अतिरिक्त प्रकृति केर विषम सत्त्व या रज या तम गुण सँ बनल सब भाव प्रतिक्षण परिणमनशील अछि, प्रकृति केर उक्त तीनू गुण केर साम्य केँ प्रलय और वैषम्य केँ सृष्टि कहैत अछि। एहेन परिस्थिति मे – जखन आत्मा सँ भिन्न प्रतिक्षण परिणामी सब प्राकृतिक पदार्थ मे कोनो दुइ चीज एहेन नहि अछि जे सर्वथा सम (समान) हो, तखन सम के अछि, जेकर भाव समता मे सदा रहि पेनाय संभव हुअय?
उत्तरः ‘निर्दोषं हि समं ब्रह्म’ (भ. गी. ५/१९) – परतम तत्त्व निरूपाधिक ब्रह्म सम अछि और ‘समोऽहं सर्वभूतेषु’ (भ. गी. ९/२९) परतम तत्त्व हम (भगवान्) सब प्राणी मे सम छी। अतः सदा समता मे रहबाक तात्पर्य भेल जे सदा सर्वत्र ब्रह्म केँ या भगवान् केँ देखब। ‘यो यच्चितः स एव सः’ (आ. वा.) जे यदाकार चित्तवृत्ति वला होइत अछि, ओ वैह भऽ जाइत अछि, एकरा अनुसार ब्रह्माकार चित्तवृत्ति वला ब्रह्म और भगवदाकार चित्तवृत्ति वला भगवान् भऽ जायत, तखन ओ उक्त दुनू या ओहि मे सँ कोनो एक प्रकार केर भऽ सम भऽ जेबाक कारण सदा समता मे रहि सकत।
‘यं हि न व्यथयन्त्येते पुरुषं पुरुषर्षभ।
समदुःखसुखं धीरं सोऽमृतत्वाय कल्पते॥भ. गी. २/१५॥’
पुरुषश्रेष्ठ! दुःख तथा सुख केँ समान रूप सँ भोगयवला जाहि धीर पुरुष केँ ई विषयेन्द्रिय सम्बन्ध व्याकुल नहि करैछ, ओ मोक्ष केर योग्य होइछ।
‘सुखदुःखे समे कृत्वा लाभालाभौ जयाजयौ।
ततो युद्धाय युज्यस्व नैवं पापमवाप्स्यसि॥भ. गी. २/३८॥’
जय-पराजय, लाभ-हानि और सुख-दुःख केँ समान जानिकय तेकर बाद युद्ध लेल प्रस्तुत भ जाओ, एहि प्रकारे युद्ध कयला सँ अहाँ पाप केँ नहि प्राप्त करब।
‘योगस्थः कुरू कर्माणि सङ्गं त्यक्त्वा धनञ्जय।
सिद्ध्यसिद्धयोः समो भूत्वा समत्वं योग उच्यते॥भ. गी. २/४८॥
धनञ्जय! अहाँ आसक्ति केँ त्याग करू, सिद्धि व असिद्धि मे सम भऽ कय योग मे स्थित भऽ कर्तव्य कर्म करू। एकरे समत्व योग कहल गेल अछि।
‘विद्याविनयसम्पन्ने ब्राह्मणे गवि हस्तिनि।
शुनि चैव श्वपाके च पण्डिताः समदर्शिनः॥भ. गी. ५/१८॥’
विद्या-विनय सम्पन्न व्यक्ति ब्राह्मण, गाय, हाथी, कुत्ता ओ चाण्डाल मे सम (समान रूप सँ ब्रह्म या भगवान् केँ) देखनिहार पण्डित थिक।
‘सुहन्मित्रार्युदासीनमध्यस्थद्वेष्यबन्धुषु।
साधुष्वपि च पायेषु समबुद्धिर्विशिष्यते॥भ. गी. ६/९॥
निःस्वार्थ हितकारी, मित्र, वैरी, निष्पक्ष, पक्षद्वयहितैषी, द्वेष्य, बन्धु, धर्मात्मा आर पापी मे सम (समान रूप सँ ब्रह्म या भगवान् केर भाव) बुद्धि रखनिहार व्यक्ति श्रेष्ठतम् अछि।
‘सर्वभूतस्थमात्मानं सर्वभूतानि चात्मनि।
ईक्षते योगयुक्तात्मा सर्वत्र समदर्शनः॥भ. गी. ६/२९॥’
सब मे सम (ब्रह्म या भगवान्) केँ देखयवला समतामयमना (लोक) सब भूत मे अपना केँ और अपना मे समस्त भूत केँ देखैत अछि।
‘आत्मौपम्येन सर्वत्र समं पश्यति योऽर्जुन।
सुखं वा यदि वा दुःखं स योगी परमो मतः॥भ. गी. ६/३२॥’
अर्जुन! जे समस्त प्राणी मे भेल सुख या दुःख केँ अपना मे भेल जेकाँ भोगैत अछि, वैह योगी परम श्रेष्ठ मानल गेल अछि। जेना पाड़ा (भैंसा) केर पीठ पर पड़ल बेंतक मारि केर निशान सन्त ज्ञानेश्वर केर पीठ पर उमड़ि गेल छल।
‘समः सर्वेषु भूतेषु मद्भक्तिं लभते पराम्।भ. गी. १८/५४।’
समस्त प्राणी मे सम (ब्रह्म या भगवान्) रूप सँ रहयवला हमर पराभक्ति केँ पबैत अछि।
‘तस्माद्योगाय युज्यस्व योगः कर्मसु कौशलम्।भ. गी. २/५०।’
हे अर्जुन! अहाँ समता रूप योग मे सदिखन रहबाक लेल यत्नशील भ जाओ, कियैक तँ समत्व रूप योग टा कर्म मे कुशलता (स्वतः सिद्ध बन्धकता केर निवारक) अछि।
‘तस्मात्सर्वेषु कालेषु योगयुक्तो भवार्जुन’ (भ. गी. ८/२७)
अतः, हे अर्जुन! अहाँ सब समय मे समता रूप योग सँ युक्त रहू।
‘वेदेषु यज्ञेषु तपः सु चैव दानेषु यत्पुण्यफलं प्रदिष्टम्।
अत्येति तत्सर्वमिदं विदित्वा योगी परं स्थानमुपैति चाद्यम्॥भ. गी. ८/२८॥’
योगी समता रूप योग मे सदा स्थित व्यक्ति एहि समत्व रूप योग केर महत्व केँ जानिकय वेद केँ पढय मे तथा यज्ञ, तप आ दान केँ करय मे जे पुण्य-फल कहल गेल अछि, ओकरा सब केँ पार कय जाइत अछि और प्रथम परम पद केँ प्राप्त करैत अछि।
‘तपस्विभ्योऽधिको योगी ज्ञानिभ्योऽपि मतोऽधिकः।
कर्मिभ्यश्चाधिको योगी तस्माद्योगी भवार्जुनः॥भ. गी. ६/४६॥’
साम्य रूप योग मे सदा स्थित व्यक्ति तपस्वी, ज्ञानी और कर्मी लोकनि सँ श्रेष्ठ मानल गेल अछि, अतः अर्जुन! अहाँ सदा समता रूप योग सँ युक्त होउ।
ॐ तत्सत्!! हरिर्हरिः!!
(अनुवादः प्रवीण नारायण चौधरी)
हरिः हरः!!


text:
पटना। केंद्रीय जल संसाधन मंत्रालय क टीम कए बिहार दौरा राज्य क लेल वरदान साबित भेल अछि। नेपाल हितकारी योजना क तहत बिहार कए केन्द्र स 171.84 करोड़ टका क योजना क स्वीकृती भेट गेल अछि। हालांकि, एहि योजना पर विदेश मंत्रालय क सहमति भेटबाकबाकी अछि। बिहार कए भेटै वाला राशि स नेपाल क्षेत्र मे पश्चिमी गंडक आ दोन नहर क जीर्णोद्धार, पुलिया निर्माण आ गाद निकासी क काज होएत।
पिछला दिन जल संसाधन मंत्रालय क सचिव यूएन पंजियार क नेतृत्व मे केन्द्रीय टीम बिहार आएल छल। हुनकर समक्ष राज्य सरकार पुरान कागजात प्रस्तुत केने छल। ओहि मे जिक्र छल जे 1992 मे दोन नहर स नेपाल मे सिंचाई व्यवस्था सुदृढ़ बनेबाक लेल केन्द्र स नेपाल हितकारी योजना क तहत सात करोड़ टका स्वीकृत भेल छल। हालांकि, इ राशि 1993-94 मे प्राप्त भेल आ ओकर उपयोग 2003-04 मे भेल। एहि आधार पर जल संसाधन मंत्रालय नेपाल हितकारी योजना क तहत आब 171.84 करोड़ टका स्वीकृत केलक। इ राशि तीन वर्ष मे व्यय होएत।


text:
एहि मौका पर आयोजित कार्यक्रम म' शिक्षा, साहित्य, मीडिया व सामाजिक सरोकार सँ जुड़ल कैको नामचीन हस्ति सभ शिरकत केलनि। प्रबुद्ध वक्ता लोकनि दिल्ली-एनसीआर म' रहनिहार प्रवासी पूर्वांचल वासी सभसँ आपसी एकजुटता, भाईचारा आओर हुनकर समग्र विकास सँ जुड़ल मसला पर अप्पन सुझाव देलनि।
गौरतलब अछि कि मिथिला केर सांस्कृतिक पहचान ’पाग’ केर महत्व क' बुझैत डॉ. बीरबल झा 'मिथिलालोक फाउंडेशन' केर माध्यम सँ ’पाग बचाउ अभियान’ चलेना छथि। हुनके अथक प्रयास केर फल अछि कि भारत सरकार द्वारा पाग क' मिथिलाक धरोहर मानैत एहिपर डाक टिकट जारी काएल गेल।
अपने क' बता दी किरण प्रकाशन के किताब आओर पत्रिका सभक अध्ययन करि प्रतियोगिता परीक्षा म' सफल भ' कैको लोग एहि कार्यक्रम म' पहुंचल छथि। कार्यक्रम म' पहुंचल गणमान्य लोकनि श्री सत्यनारायण साह आओर हुनकर प्रकाशन केर प्रति अप्पन आभार जतौलनि। कार्यक्रम म' डॉ. बीरबल झा के संस्थान ब्रिटिश लिंग्वा स' लाभान्वित गणमान्य लोकनि सेहो पहुंचल छथि।


text:
विशेष संपादकीय
डीडीसीए भ्रष्टाचार मुद्दा पर पैछला ९ वर्ष सँ प्रकाश दैत आबि रहला भारतीय पूर्व क्रिकेट खेलाड़ी सह भाजपा सँ तीन-तीन बेर विजेता दरभंगा-सांसद यानि वन एण्ड ओनली ‘कीर्ति आजाद’ केँ काल्हि भाजपा अनुशासनात्मक कार्रबाई करैत पार्टी सँ सस्पेन्ड कय देलकैन।
कीर्ति आजाद अपन विचार रखबाक तौर-तरीका मे बेवाकीपन लेल मशहूर छथि। हुनकर बेवाकीपन किछु एहने छन्हि जाहि लेल क्षेत्रक जनता सेहो हुनका पर ई आरोप लगबैत छन्हि जे बाजबाक तरीका मे कोनो लैस नहि रहैत छन्हि कीर्ति आजाद केँ। ओनाहू ओ अपनो एहि बात केँ स्वीकार करैत छथि जे हमर भाषा दछिनाहा हेबाक बात सासूरक लोक गलत नहि कहैत अछि। सच ईहो छैक जे मिथिला मे उत्तर सँ दक्षिण आ पूब सँ पच्छिम जायब तऽ कोसे-कोस पर भाषाक बोली मे फरक भेटैत छैक। दक्षिणी मिथिलाक मैथिल ब्राह्मण – भागवत झा आजाद समान प्रखर आर ईमानदार काँग्रेसी नेता ओ पूर्व मुख्यमंत्री समान पिताक पुत्र – सचमुच आजाद जेकाँ अपन जीवनक एहि पड़ाव धरि पहुँचला। ओ सचमुच आइ अपन नीति अनुरूप आजाद हेबाक भावना जाहेर केला अछि।
बात बड खास छैक सेहो नहि, मुदा तीन-तीन बेर दरभंगा समान चुनौतीपूर्ण क्षेत्र सँ ओ विजय हासिल करैत भारतीय संसद मे मिथिलाक नाक बनिकय रहलाह। खुलिकय मिथिला राज्य केर अनुशंसा करैत रहलाह। प्राइवेट पार्टी बिल द्वारा बिहार ओ झारखंड राज्य केर पुनर्संरचना करैत मिथिला राज्य मे कुल २८ जिल्ला राखि भारतीय संघ मे मिथिला समान गौरवपूर्ण ऐतिहासिक – भाषिक – सांस्कृतिक – आध्यात्मिक पहिचान केँ स्थापित करबाक जी-तोड़ प्रयास करैत रहला अछि। हलांकि क्षेत्र मे अछैते पाइ आ योजना देलाक बादो राज्य सरकार मे हिनकर एन्टी लबिंग द्वारा कार्य कतहु तेना भऽ के नहि होमय देल गेल – ताहि लेल सेहो चिट्ठी-पत्री आ कार्रबाई करेबाक कार्य केलनि मुदा ओहो पेपरे मे दम घोंटि रहल अछि तहिना प्रतीत होइत अछि।
तीन-तीन बेर सांसद चुनेला – भारतीय क्रिकेट केर इतिहास मे विश्व कप विजेताक टीम मे नीक पर्फार्मर रहबाक कारणे ‘हिरो’ खेलाड़ीक रूप मे सेहो एकटा प्रसिद्धि छन्हि – प्रधानमंत्री नरेन्द्र मोदीक एकटा नीक प्रशंसक सेहो रहला अछि; उम्मीद सब केँ छल जे एहि बेर हिनका मंत्री पद भेटतनि। लेकिन लिल्लोह रहि गेल लोक मिथिलाक….. हिनका कोनो सम्मानजनक पद नहि देल गेलनि। मन तऽ तहिये सँ दुःखी सबहक छलैक, हुनको हेब्बे करतैन ई हम कहि सकैत छी। महात्वाकांक्षा भले मुंह खोलिकय नहि बाजय, मुदा भितरे-भितर बड कष्ट दैत रहैत छैक। आइ परिणाम सोझाँ आबि गेल अछि….. आजाद वास्तव मे भाजपा द्वारा आजाद कय देल गेला। आजाद केर भाइ-बंधु आइयो काँग्रेस संग वा अन्य दल संग जुड़ल छथि, आब लोक हिनकर आजादी संग जुड़ाव किछु ओहि दिशा मे देखय लागल अछि। ओना हमर अनुमान कहैत अछि जे कीर्तिजी शीघ्रहि वापसी करता भाजपा मे।
बात भेलैक किछु गड़बड़ हिनको तरफ सँ…. बेसमय पार्टी लाइन सँ बाहर जाय विरोधी पक्षकेँ सबलता देबाक लेल विभीषण केर कार्य करय लगलाह। अरुण जेटली समान साफ-सुथरा छविक नेता आ ताहू सँ बेसी वर्तमान मोदी सरकारक अर्थ मंत्री समान जिम्मेवार पदपर थाल फेकबाक कुत्सित कार्य कयलैन। एखन मोदी सरकार केँ ५ वर्ष चुनौतीपूर्ण होयबाक बात सर्वथा सबकेँ बुझले अछि, तखन खुद एहि दलक जिम्मेवार नेता रहैत बिना प्रयोजनक बात करैत प्रतिकूल समय मे विपक्ष केर सुर मे सुर मिलायब हिनका शोभा नहि दैत छलनि…. लेकिन ई आजाद छथि, आजादीक संग एकटा नीक छवि व ठोस नेताक तौहीनी मे भरपूर भूमिका निर्वाह करय लगलाह जे आखिरकार हिनकर अपन प्रतिष्ठा लेल हानिकारक साबित भेलनि। पार्टी सँ अनुशासनात्मक कार्रबाईक शिकार बनि गेलाह। शत्रुघन सिन्हा सँ हिनकर तूलना करब उचित नहि, कारण ओ सैद्धान्तिक तौर पर फरक मत राखि पोलिसी केँ चुनौती देलाह, मुदा ई कोनो जिम्मेवार व्यक्तित्व आर पद पर अनावश्यक प्रश्न ठाढ केलैन। जखन प्रेस कान्फ्रेन्स करैत भ्रष्टाचारक रहस्य सँ पर्दा उठौलनि तखनहु ग्रेव अफेन्सक मिस्ट्री मे अपन नेताकेँ गाँथिकय रखलैन। प्रधानमंत्री नरेन्द्र मोदीक इशारा – पार्टी लाइन केर इशारा – ई सबटा केँ दरकिनार करैत आजाद आजादी सँ अपन कार्य करैत रहला आर आइ पूर्ण आजाद कय देल गेलाक बाद खुलिकय हवा मे साँस लैत अपन भितरी मनक आवाज लगबैत कहलैन अछि जे ‘हम आजाद छी’।
एम्हर सामाजिक संजाल पर हिनकर आजादी केँ लोक मिश्रित रूप मे लऽ रहल अछि। भाजपा विरोधी सब केँ आब कीर्ति आजाद जी एकटा झुनझुन्ना समान भेट गेलखिन अछि। भाजपा समर्थक हिनकर अनुशासनहीनता सँ खौंझा गेल अछि। आब भाजपा समर्थक सब पर्यन्त हिनका अपन क्षेत्रक प्रति उदासीनता समान भ्रष्टाचारी स्वयं रहबाक बात कहय लागल छन्हि। आत्मनिरीक्षणक पहर हिनको लेल आबि गेलनि अछि। देशक राजनीतिक दिनमान मे कीर्ति आजाद केर आजादी एकटा नव संदेश देत ईहो तय अछि। लेकिन कीर्ति जाहि नैतिकताक परिपोषक रहला अछि ताहि मे न्यायिक जाँच आ अरुण जेटलीक सफाइपूर्वक आजादी होइते पुनः अपन घर वापसी करता से अंदाज हम लगा सकैत छी। ताबत ई आजाद रहैत डीडीसीए पर आरो रहस्य सब सँ पर्दा उठबैथ आर अपन आजादी केँ भरपूर आनन्द लैथ। धरि अरुण जेटली समान व्यक्तित्व पर संदेह करब कम सँ कम आजुक समय मे उचित नहि, ई हमर विचार थीक।
मिथिलाक लोक धरि कीर्तिजी पर विश्वास कायम रखने अछि। सब केँ आस्था छैक जे ई अपन मुद्दा पर कायम रहैत जल्दिये सकारात्मक दिशा मे डेग बढेता। सांसद केर रूप मे अपन कार्य अत्यन्त कुशलता सँ करैत रहता। पार्टीक डेग सँ मन केँ छोट नहि करता। वरन् अपन कर्तब्यनिर्वहण करबाक लेल ‘आजाद’ होयबाक बात प्रमाणित करता।
हरिः हरः!!


text:
सुदूरपश्चिममे ९१ जनहनमे कोरोना पुष्टि
पहुरा समाचारदाता
धनगढी, २४ असार । सुदूरपश्चिममे ९१ जनहनमे कोरोना संक्रमण पुष्टि हुइल बा । सेती प्रादेशिक अस्पताल धनगढीके परिक्षणमे ३१ जाने, राष्ट्रिय जनस्वास्थ्य परिक्षण प्रयोगशशाला टेकुके परिक्षणमे ५८ जाने ओ डडेल्धुरा अस्पतालके परिक्षणमे २ जनहनमे कोरोना संक्रमण डेखल हो ।
धनगढीमे करल परिक्षणमे ५ ओ टेकुमे करल परिक्षणमे १७ जाने करके अछामके २२ जाने, टेकुके परिक्षणमे बैतडीके २ जाने, बझाङके ४ जाने ओ दार्चुलाके १ जनहनमे संक्रमण पुष्टि हुइल स्वास्थ्य मन्त्रालय बुधके करल नियमित मिडिया विफ्रिङमे डा. जागेश्वर गौतम बटैलै ।
मन्त्रालयके अनुसार धनगढीके परिक्षणमे ४ जाने ओ टेकुके परिक्षणमे ८ जाने करके डोटीके १२ जनहनमे, धनगढीके परिक्षणमे १७ जाने ओ टेकुके परिक्षणमे १९ जाने करके कैलालीके ३६ जनहनमे, धनगढीके परिक्षणमे ५ जाने ओ टेकुके परिक्षणमे ७ जाने करके कञ्चनपुरके १२ जनहनमे ओ डडेल्धुरामे करल परिक्षणमे डडेल्धुराके २ जनहनमे कोरोना संक्रमण पुष्टि हुइल बा ।


text:
आलेख
– प्रवीण नारायण चौधरी
वर्तमान भौतिकवादी युग मे जखन कि आध्यात्मवादक असर मानवीय व्यवहार मे न्युन बनि गेल छैक, तथापि भाषा-व्यवहार मानवीय संवेदना-भावना केँ प्रकट करबाक एकमात्र साधन रहलाक कारणे अपन स्थान नित्य नव-नव रूप मे निरंतर बनौने अछि। भाषाक साधारण परिभाषा अपन भावना शब्द-वाणीक माध्यम सँ दोसर पर प्रकट केनाय होइत छैक। हर जीव केर भाषा कोनो न कोनो रूप मे होइते टा छैक। भाषाविहीन प्राणी केर पहिचान मृत लाश सँ करब तऽ अतिश्योक्ति नहि हेतैक। मानवीय भाषा मे सेहो अनेक विविधता देखबा मे आयल अछि। अन्तर्राष्ट्रीय भाषा जे सब देश मे बाजल-सुनल जाइत अछि। राष्ट्रीय भाषा केर सेहो कतेको प्रकार छैक। अलग-अलग क्षेत्र, अलग-अलग भाषा, अलग-अलग बोली – यैह आधार पर पहिचान करबाक परिभाषा प्रचलित छैक। मिथिलाक भाषा मैथिली आ एकर विभिन्न तरहक बोली यथा बज्जिका, अंगिका, जोलाहा, ठेंठी, छिका-छिकी आदि।
मैथिलीक उपलब्ध साहित्य तथा निरंतर लेखनीधारा सँ जाहि मैथिलीक रूप प्रचलित छैक ओकर क्षेत्र राज्य संरक्षणक अभाव मे आब मात्र किछु जिला धरि सीमित कहल जाइत छैक। हलाँकि मैथिली रोजगार – शिक्षण, लेखन, रंगकर्म, पत्रकारिता, सिनेमा, ललितकला, चित्रकला, आदि जे कोनो क्षेत्र छैक ओकर सीमा आब नहि केवल किछु जिला मे बल्कि समूचा भारतक अलग-अलग भाग मे छितरायल प्रवासी मैथिलीभाषीक उपस्थिति सँ बड पैघ बाजार बनि गेल छैक। मैथिली भाषा मे रोजगारक कोनो क्षेत्र मे निजी क्षेत्रक लगानी शनै:-शनै: बढय लागल छैक, कारण बाजार मे माँग पुन: अपन पूर्व समृद्ध रूप केँ पकडि रहल छैक। हालहि निर्मित एकटा मैथिली सिनेमा ‘हाफ मर्डर’ एकर अनुपम उदाहरण छैक, लगभग भारतक हरेक मैथिलीभाषी बाहुल्य क्षेत्र सँ एकर माँग होयब शुभ संकेत थिकैक जे मैथिली भाषा मे फेर बहुत पैघ संभावना बनतैक।
जरुरत छैक जे राज्य सँ एकर संरक्षण लेल हमरा लोकनि सशक्त बनैत निश्चित अनुदान केर लगानी करा सकी। यथा – मैथिली भाषा मे विभिन्न तरहक सरकारी प्रकाशन करौनाय, मैथिलीभाषी लेल समूचा भारत मे माँग अनुरूप मैथिली भाषाक शिक्षक नियुक्त करौनाय, मैथिली सँ जुडल रंगकर्म, ललितकला, चित्रकला लेल विशेष प्रशिक्षण केन्द्र केर निर्माण करौनाय, मैथिली साहित्य केर पठन-पाठन लेल पुस्तकालय केर स्थापना केनाय, मैथिली मे लेखनी क्षेत्र मे योगदान बढेबाक लेल विभिन्न पुरस्कार ओ सम्मान आदि केर घोषणा करौनाय, मिथिला लोक-संस्कृतिक संरक्षण हेतु सालाना लोक-उत्सव केर आयोजन वृहत स्तर पर करौनाय, विद्वत् सभा द्वारा श्रुति-इतिहास सँ लिखित इतिहास पर चर्चा-परिचर्चा करौनाय, आदि। वगैर सरकारी सहायता एहि विलक्षण मीठ भाषाक अस्तित्व जरुर खतराक घंटी बजबैत देखा रहल छैक। कारण निजी प्रयास किछु निश्चित दायरा तक प्रभावकारी भऽ सकैत छैक, वृहत स्तर पर राज्य केर नीति आ अनुदान सँ मात्र कोनो जादुइ प्रभावक उम्मीद कैल जा सकैत छैक।
एक बात अति महत्त्वपूर्ण जे देखय मे अबैत अछि ओ छैक ‘स्वसंरक्षण’। कियो कतबो ई कहि दौक जे मैथिली-मिथिला मे मात्र सीमित सक्षम वर्ग आगाँ रहैत अछि, मुदा कठोर वास्तविकता ई छैक जे सौ-सैकडा मे एहेन संरक्षणक विषय आ चिन्तन स्वाभाविके १ स २% लोक मे भेटैत छैक। आइ ककरा फुर्सत छैक जे ओ अपन निजी भौतिक विकास छोडि यथासत्य आध्यात्मिक विकास प्रतीत होवयवला कोनो विषय केँ चुनि आगू बढत? नहि! ई सब दिन मात्र विरले वर्ग मे विकसित होइत रहल अछि आ वैह वर्ग केँ सभ्यता-संस्कृतिक संरक्षक इतिहासो मानैत रहल अछि। राजनीति कोनो तरहक गंध-दुर्गंध-सुगंध भले पसारैत रहय, लेकिन आध्यात्मिक स्वरूप यानि अदृश्य सत्य यैह छैक जे ‘तपस्वी-वर्ग’ एहि मर्त्यलोक केँ जियबैत छथि।
आइ महाभारतक समरमे मैथिलीरूपी अर्जुनकेर रथक झंडा पर भले महावीर विक्रम बजरंग नहि सवार होइथ, भले श्रीकृष्ण समान राज्य-संचालक ओहि रथक सारथि नहि होइथ, द्रोण, कृपाचार्य, भीष्म, सब कियो कौरवीसेना मे आरो बेसी सबलता सँ जुटल होइथ; आर तऽ आर, स्वयं पाण्डव एहि मतक खण्डन करय मे आपसी खण्डित अवस्था केँ ग्रहण करैथ जे मैथिली लेल महाभारतक युद्ध किऐक हो, तखनहु जँ मैथिलीक झंडा आपरूपी फहराइत हो, महाभारतक युद्ध आपरूपी अर्जुनक पक्ष मे अबैत हो, एहि सँ नीक दिन दोसर कोनो नहि भऽ सकैत छैक।


text:
कटिहार, मिथिला मिरर: जिलाकेँ आर्मी कैंप गढ़वाल मैदानमे 12 जिलाकें लेल सेना भर्ती रैली मंगलदिन सं शुरू होएत। जाहिमे विभिन्न जिलाक लेल अलग-अलग तिथि निर्धारित अछि, जे 15 अप्रैल तक चलत। भर्ती रैलीमे लगभग 46259 अभ्यर्थी शामिल हेताह। सेना भर्ती बिहार आ झारखंडके कार्यवाहक उप महानिदेशक कर्नल पुष्पेंद्र मायर कहलनि जे, भर्ती रैली बांका, बेगूसराय, कटिहार, खगडिय़ा, सुपौल, अररिया, मधेपुरा, भागलपुर, पूर्णिया, मुंगेर, सहरसा एवं किशनगंज जिलाक अभ्यर्थीकें लेल आयोजित अछि।
ओ कहलनि जे, अनुशासित, चुनौतीपूर्ण एवं मातृभूमिक सेवाके इच्छुक युवाकें सेनामे भर्ती हेबाक अवसर अछि। ओ कहलनि जे, भर्तीक लेल आबए वला युवाकें दलाल सं सावधान रहबाक जरूरत अछि। सेनामे भर्तीक प्रक्रिया पूर्ण रूपे पारदर्शी अछि। दलाल सेनामे भर्तीक दावा कए गरीब आ बेरोजगार युवाकें ठकबाक काज करैत अछि।


text:
टॉप 10 प्रदुषित शहर मे बिहारक तीन टा शहर
गया चारिम सबसे बेसी प्रदुषित, पटना पाँचम आ मुजफ्फरपुर नौअम स्थान पर
डब्ल्यूएचओ 2016 मे pm 2.5 क आधार पर जारी कयलक अपन रिपोर्ट, कानपुर दुनियां क सबसे बेसी प्रदूषित शहर
पटना । पीएम 2.5 कए आधार मानिकए वर्ल्ड हेल्थ ऑर्गेनाईजेशन बिहार क तीनटा शहर कए विश्व क 10 सबसँ बेसी प्रदूषित शहर मानल गेल । रिपोर्ट क अबिते दिल्ली सँ लए क पटना धरि वायु प्रदूषण क लेल हड़कंप मचि गेल अछि। एहि बेर पटना कए दिल्ली सँ बेसी प्रदूषित बताओल गेल अछि । संगहि बिहार सँ गया आ मुजफ्फरपुर कए सबसे बेसी प्रदूषित शहर मे राखल गेल अछि । 2016 धरि वायु प्रदूषण मे खाली एकटा घटक कए आधार बनाकए एकरा घोषित कैल गेल अछि ।
“रिपोर्ट कए हमसब गंभीरता सँ लय रहल छी । एतय क सड़क सब कम चौड़ा अछि । सड़क जाम प्रदूषण कए पैघ कारण अछि । पटना आ मुजफ्फरपुर कए स्मार्ट सिटी बनेबाक अछि । गया, हेरिटेज सिटी मे शामिल अछि । एहिलेल एहिठाम क स्थिति जल्दिए सुधरत।” – सुरेश कुमार शर्मा, नगर विकास मंत्री
पटना मे पीएम 2.5 क संख्या 144 माईक्रोन प्रति घनमीटर, गया मे 149 माईक्रोन प्रति घनमीटर आ मुजफ्फरपुर मे 120 माईक्रोन प्रति घनमीटर घोषित कैल गेल अछि ।
बिहार प्रदूषण पर्षद कहलक – गलत अछि आँकड़ा, खाली मात्र एकटा मानक पीएम 2.5 कए किएक बनाओल गेल आधार
आँकड़ा पर बिहार राज्य प्रदूषण नियंत्रण पर्षद सवाल केलक अछि । राजधानी मे प्रदूषण क स्तर कए गलत बताबैत डब्ल्यूएचओ कए खुला चैलेंज कैल गेल अछि । पर्षद क चैयरमैन प्रो. अशोक घोष कहलथि जे ई आँकड़ा गलत अछि। वायु प्रदूषण लेल पीएम 2.5 क संग सल्फर डाय आऑक्साइड, नाईट्रोजन डाय ऑक्साइड, कार्वन मोनोऑक्साइड, आ ओजोन कए मानीटर कैल जाएत अछि । एहि सभ हिसाब सँ पटना क नंबर कहियो विश्व क 10 प्रदूषित शहर में नहिं आओत ।
तीन उपाय सँ रोकब प्रदूषण
ईंटा भट्ठा सँ वायु प्रदूषण बढैत छल, भट्ठा जिगजैग तकनीक के लागू कए देल गेल अछि । एहिना बेसी धुँइया छोड़यवला गाड़ी सबपर रोकि कए कार्रवाई प्रारंभ कैल गेल अछि । संगहि नदी सबहक किनारा पर पैघ पैमाना पर गाछ-वृक्ष लगाओल जायत जे गंगा संगे आन नदी सँ आबयवला धूलकण कए रोकत ।


text:
फ्रांस आ जर्मनीक कंपनी मधेपुरा मे इलेक्ट्रिक रेल इंजन बनेबाक लेल इच्छुक त अमेरिकी कंपनी चाहैत अछि महोवरा मे बनाबी डीजल रेल इंजन।
समदिया
नई दिल्ली । रेलवे मंत्रालय बिहार मे महोवरा आ मधेपुरा मे डीजल आ इलेक्ट्रिक रेल इंजन निर्माण क लेल 29,000 करोड़ टका क परियोजना क प्रस्ताव मंजूरी क लेल कैबिनेट क लग मे पठा देलक अछि।
मंत्रालय क एकटा वरिष्ठ अधिकारी कहन्लथि, ‘रेलवे बोर्ड साझा उपक्रम क आधार पर मधेपुरा आ महोवरा मे रेल इंजन निर्माण इकाइ क स्थापना क लेल प्रस्ताव कए मंजूरी द देलक अछि। एहि परियोजना कए मंजूरी क लेल हाल मे कैबिनेट क लग मे पठाउल गेल अछि।Ó
जतय मधेपुरा क परियोजना मे सालाना 1200 एचपी क 120 आईजीबीटी-आधारित इलेक्ट्रिक रेल इंजन तैयार करबाक योजना अछि, ओतहि महोवरा इकाई मे प्रति वर्ष 130 डीजल इंजन बनाउल जाएत।
अधिकारी कहला, ‘रेलवे आठ साल क अवधि क दौरान एहि दूनू इकाइ स एक-एक हजार इंजन क खरीद करत। एहि इंजन क खरीद पर अनुमानित रूप स 27,000 करोड़ टका क निवेश कैल जाएत। निजी क्षेत्र क कंपनी क संग कैल गेल अनुबंध सेहो 25 साल क अवधि क लेल एहि इंजन क रखरखाव स संबद्ध होएत।
हालांकि महोवरा मे रेल इंजन संयंत्र कए 2006 मे आ मधेपुरा संयंत्र कए 2007 मे मंजूरी भेट गेल छल, मुदा संभावित बोली दाताओं द्वारा दिलचस्पी नहि दिखेबाक कारण एहि मे विकास कार्य कए अंजाम नहि देल जा सकल।
मंत्रालय क अधिकारी कहब अछि, ‘एहि परियोजना कए अंतरराष्ट्रीय बोली क लेल राखल गेल छल, मुदा पिछला साल आर्थिक मंदी कए देखैत हम सब एकरा विभागीय उत्पादन इकाई क रूप मे स्थापित करबाक फैसला लेलहूं अछि। बाद मे योजना आयोग आ रेलवे बोर्ड साझा उपक्रम क आधार पर एहि परियोजना कए अंजाम देबाक सुझाव देलक।Ó
अप्रैल, 2008 मे संयंत्र क स्थापना क लेल रेलवे एकटा निविदा आमंत्रित केने छल। पिछला साल फरवरी मे दूनू संयंत्र क लेल एक-एकटा बोली प्राप्त भेल छल, जे अनुरूप नहि छल। एहि लेल मंत्रालय एकरा विभागीय इकाइ क रूप मे स्थापित करबाक फैसला केेलक। तीनटा कंपनी मैसर्स आल्सटॉम, फ्रांस, मैसर्स बोम्बाडियर और मैसर्स सीमेंस, जर्मनी मधेपुरा मे इलेक्ट्रिक रेल इंजन निर्माण इकाई स्थापित करबा मे दिलचस्पी देखेलक अछि। ओतहि जीई इंडिया आ ईएमडी, यूएसए कए पिछला साल महोवरा मे डीजल रेल इंजन निर्माण इकाई क लेल सूची मे शामिल कैल गेल छल।


text:
कोहलपुर नगरपालिका
कोहलपुर नगरपालिका बाँके जिलामे अवस्थित नगरपालिका छी । ई नगरपालिका २०६८ साउन १ सँ लागू भेल बनावल गेल अछि। ई नगरपालिका घोषणा करैत कोहलपुर आर रझेना गाउँ विकास समितिसभ समावेश केनेए छल। आर्थिक वर्ष २०६८/६९क बजेटमार्फत् मुलुकम ४१ नयाँ नगरपालिका थपिंदा कोहलपुर सेहो नगरपालिका बनवाल गेल छल। हाल नेपालम कूल ९९ महानगरपालिका, उपमहानगरपालिका आर नगरपालिका भेल अछि तहिना गाविसको संख्या ३ हजार ९ सय १२ बाट घटेर ३ हजार ७ सय ५२ भेल अछि।
कोहलपुर महेन्द्र राजमार्ग आर रत्न राजमार्गक चोकक बजार छी। ई बाँकेक दोसर प्रमुख व्यापरिक स्थल सेहो छी।ई नेपालगज सँ १६ किमी क दुरिम अछि।
सन्दर्भ सामग्रीसभ[सम्पादन करी]
- ↑ Profile of Kohalpur VDC. 2010.


text:
कोनो आन शहर मे नहि आब पटना मे खुलत पशु एवं मत्स्य चिकित्सा विश्वविद्यालय
पटना । पशु एवं मत्स्य संसाधन मंत्री गिरिराज सिंह क नजरि मे गुजरात लेल त बहुत किछु अछि मुदा गोपालगंज सन बिहार क शहर लेल हुनक नजरि मे कोनो भाव नहि। मोदी प्रेम हुनका लेल सबस पैघ भ गेल अछि। चाहे ओ नरेंद्र मोदी होइथि बा सुशील मोदी। गिरिराज हुनकर नीति कए आगू बढेÞबा लेल ककरो संग अन्याय क सकैत छथि। बिहार क हित स बेसी गुजरात क मोदी क चिंता करनिहार गिरिराज सिंह बिहार क सुशील मोदी क पटनियां नीति कए सेहो लागू करबा लेल आतुर भ गेलाह अछि। लखिसराय क रहनिहार गिरिराज सिंह ओना त चुनाव नहि लडैत छथि मुदा हुनका सेहो आब बिहार मे पैघ संस्थान लेल पटना स आगू कोनो शहर नहि देखा पडैत अछि। गिरिराज सिंह आब नीतीशक समग्र विकास क नीति क सेहो विरोध करबा लेल डेग बढा देलथि अछि। नीतीश क विरोध क चक्कर मे आइ गिरिराज केवल गुजरात लेल बिहार कए नजरअंदाज टा नहि क रहल छथि, बल्कि पटना क सामने ओ गोपालगंज सन बिहार क आन शहर कए उपेक्षित करब शुरू क देलथि अछि। ओ सुशील मोदी क सब किछु पटना मे बना देबाक नीति पर अमल करबा मे जुटि गेलाह अछि। एकर ताजा प्रमाण अछि बिहार मे प्रस्तावित पहिल पशु एवं मत्स्य चिकित्सा विश्वविद्यालय क स्थापना। गौशाला आ पोखरि स संपन्न मिथिला क्षेत्र लेल पशु एवं मत्स्य चिकित्सा विश्वविद्यालय क मांग होइत रहल अछि। एकर बावजूद पिछला मास बजट सत्र मे सरकार सदन मे घोषणा केलक जे राज्यक पहिल पशु एवं मत्स्य चिकित्सा विश्वविद्यालय गोपालगंज मे खोलल जाएत। गोपालगंज मे कोनो पैघ संस्थान क अभाव रहल अछि ताहि लेल एहि निर्णय क स्वागत कैल गेल। मुदा सब किछु पटना मे बना देबाक मोदीक नीति पर आगू बढैÞत पशु एवं मत्स्य संसाधन मंत्री गिरिराज सिंह आब इ संस्थान सेहो पटना मे खोलबाक घोषणा क देलथि अछि। गिरिराज सिंह क एहि निर्णय पर एतबा कहल जा सकैत अछि जे शुक्र मनाउ जे ओ इ संस्थान गुजरात मे खोलबाक घोषणा नहि केलथि। बिहार क समग्र विकास क दावा केनिहार नीतीश सरकारक मंत्री गिरिराज सिंह अपन फैसला कए सही कहैत दावा करैत छथि जे पशु एवं मत्स्य विश्वविद्यालय क पटना मे स्थापना लेल अगिला मानसून सत्र मे विधेयक सेहो आनल जाएत। गिरिराज सिंह क लेल गोपालगंज या मधुबनी नरेंद्र मोदी जेकां अभिमान स जुडल मसला नहि अछि। एहि मामला मे ओ दोसर मोदी क संग छथि। मोदी क नीति रहल अछि जे किछु भ जाए राजधानी पटना मे सबटा पैघ संस्थान खुलबाक चाही। तमिलनाडु क तर्ज पर उच्चस्तरीय पशु एवं मत्स्य चिकित्सा विश्वविद्यालय क स्थापना क योजना बहुत पुरान अछि। मंत्री कहला जे वेटनरी कालेज, एलआरएस, सीमेन बैंक, कैट्ल ब्रीडिंग सेंटर, संजय गांधी डेयरी टेक्नोलॉजी आ अन्य रिसर्च सेंटर कए मिलाकए कुल डेढ़ सौ एकड़ भूमि क रकवा पटना मे उपलब्ध अछि। एहि दृष्टि स पशु एवं मत्स्य चिकित्सा विश्वविद्यालय क स्थापना पटना मे कैल जाएत आ सबटा संस्थान विश्वविद्यालय कैंपस मे राखल जाएत। फिलहाल विश्वविद्यालय क स्थापना लेल वेटनरी कॉलेज इलाका क डेमोग्राफी कराउल जा रहल अछि। विश्वविद्यालय क स्थापना लेल जमीन की जरूरत भेला पर राजधानी पटना लग जमीन ताकल जाएत आ ओकर अधिग्रहण क कार्रवाई कैल जाएत। श्री सिंह क अनुसार पशु पालन क प्रति किसान कए प्रोत्साहित करबा लेल पायलट प्रोजेक्ट क रूप मे राज्य क दसटा जिला नालंदा, भोजपुर, गया, सारण, वैशाली, समस्तीपुर, पटना, रोहतास, बेगूसराय आ मुजफ्फरपुर मे पशु बीमा योजना शुरू कैल गेल अछि। सरकार क कोशिश अगिला पांच साल मे एहि योजना कए सब जिला मे शुरू करबाक अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
तीन साल बढ़ल नौकरी, आब 65 मे करताह रिटायर
पटना। पटना उच्च न्यायालय राज्य क विश्वविद्यालय क शिक्षक कए दीपावली आ छठ स पहिने एकटा पैघ सनेस द देलक अछि। शिक्षक आब 62 मे नहि बल्कि 65 वर्ष क आयु मे रिटायर हेताह। बढ़ल आयु सीमा क लाभ हुनका सेहो भेटत जे 30 दिसम्बर, 2008 या ओकर बाद सेवानिवृत्त भ चुकल छथि।
न्यायाधीश मृदुला मिश्र क एकलपीठ प्रो जगदीश शर्मा आ अन्य शिक्षक क एहि मामला मे दायर याचिका पर सुनवाई करैत इ फैसला सुनेलथि । कईटा विश्वविद्यालय क शिक्षक सेवानिवृत्ति क बैस बढ़ेबाक मांग केने छलाह। शिक्षक क दिस स कहल गेल जे विश्वविद्यालय अनुदान आयोग 31 दिसम्बर कए सिफारिश केने छल जे शिक्षक क उम्र सीमा बढ़ाउल जाए, मुदा राज्य सरकार नहि मानि रहल अछि। जखन कि यूजीसी क सिफारिश पर शिक्षक क रिटायरमेंट उम्र सीमा पटना विश्वविद्यालय क अधिनियम, 1976 क संशोधन क बाद धारा 64 क तहत बढ़ाउल जा सकैत अछि। सरकार क तर्क इ छल जे यूजीसी केवल केन्द्रीय विश्वविद्यालय क शिक्षक क लेल 62 स बढ़ाकए 65 क सेवानिवृत्ति क अनुशंसा केने छल। याचिकाकर्ता तर्क छल जे केन्द्रीय मानव संसाधन विकास विभाग सेहो 23 मार्च, 2007 कए शिक्षक क उम्र सीमा 62 स बढ़ाकए 65 करबा लेल कहने छल, मुदा राज्य सरकार मानबा लेल तैयार नहि अछि। एहि पर अदालत आवेदक कए जायज मांग कए कानून सम्मत मानैत इ फैसला सुना देलक।


text:
- उच्च अश्व शक्ति क इंजन बनेनिहार भारत बनल छठम देश
- 17 अप्रैल 1874 मे चलल छल तिरहुत रेलवेक पहिल बेर ट्रेन
पटना । एकटा सपना आखिरकार साकार भ गेल। मिथिलाक धरती देश कए सबस शक्तिशाली इंजन समर्पित केलक। मधेपुरा रेल कारखाना मे तैयार देश क सबस शक्तिशाली एसी इलेक्ट्रिक इंजन पहिल बेर मालगाड़ी ल कए सोमदिन पूर्व मध्य रेल क पंडित दीनदयाल उपाध्याय जंक्शन स झारखंड क बरवाडीह तक 276 किमी क दूरी तय केलक। 118 कोयला लदल वैगन कए ल कए इंजन पंडित दीनदयाल उपाध्याय जंक्शन स डेहरी होइत करीब 120 किमी प्रति घंटा गति स बरवाडीह पहुंचल। पूर्व मध्य रेलवे क मुख्य जनसंपर्क अधिकारी राजेश कुमार कहला जे भारतीय रेलवे लेल इ गर्व क समय अछि। उच्च अश्व शक्ति वाला इंजन क उत्पादन करनिहार दुनिया क छठम देश आब भारत भ गेल। ब्रॉडगेज ट्रैक पर 12 हजार उच्च हार्स पावर क इंजन क परिचालन केनिहार भारत पहिल देश अछि।
उल्लेखनीय अछि जे 17 अप्रैल 1874 तिरहुत रेलवे क पहिल ट्रेन वाजितपुर स दरभंगा लेल विदा भेल छल। ओहि समय मे किछु स्वदेशी नहि छल। सब किछु इंग्लैंड क बनल मिथिला मे आयल छल। मुदा आइ मिथिला मे बनल देशक सबसे शक्तिशाली रेलइंजन अपन सेवा शुरु क देलक अछि। जाहि इलाका मे एक दशक पूर्व तक बिजली अनुपलब्ध छल। जाहि इलाका मे ट्रेनक सुविधा कम छल आइ ओहि इलाका स देश कए सबस शक्तिशाली एसी इलेक्ट्रिक इंजन भेट रहल अछि। पिछला 50 साल मे एहन उपलब्धि बिहार खास क मिथिला लेल त सपना भ गेल छल।
सौ किलोमीटर क रफ्तार स मालगाड़ी ल कए पहिल बेर पटरी पर दौड़ल मिथिला मे बनल इंजन जाहि बाट स गुजरल अपन नव रूपरंग आ गति स लोकक क बीच चर्चा क विषय बनल रहल। रेल मंत्री पीयूष गोयल सेहो ट्वीट करैत एकरा पैघ उपलब्धि कहलथि अछि। रेल मंत्री ट्वीट कए ईस्ट सेंट्रल रेलवे, डीआरएम डीडीयू आ फ्रांस क कंपनी अल्सटॉम सेहो रिट्वीट केलक अछि।
पूर्व मध्य रेलवे क मुख्य जनसंपर्क अधिकारी राजेश कुमार कहला जे पंडित दीनदयाल उपाध्याय जंक्शन स झारखंड क बरवाडीह तक मालगाड़ी खींच पहिल बेर विदा भेल 12 हजार हॉर्स पावर क्षमतावाला इ इंजन मधेपुरा रेल कारखाना मे मेक इन इंडिया क तहत तैयार कैल गेल अछि। एकर लोको नंबर 60027 अछि। इ सौ किलोमीटर प्रति घंटा क रफ्तार स चलेबाक लक्ष्य कए प्राप्त केलक अछि। ताहि लेल एकरा रेलवे बोर्ड स मंजूरी सेहो भेटल अछि।
मधेपुरा रेल कारखाना क मुख्य प्रशासनिक अधिकारी (सीएओ) राजीव कुमार गुप्ता कहला जे एखन धरि रेलवे क ट्रैफिक विभाग कए छहटा एसी विद्युत इंजन सौंपल जा चुकल अछि। एखन कारखाना मे 12 हजार हॉर्स पावर क चारिटा और इंजन तैयार भ रहल अछि। जेना जेना इंजन तैयार होएत परिचालन लेल रेलवे क ट्रैफिक विभाग कए सौंपल जाएत।
ज्ञात हुए जे मधेपुरा रेल कारखाना क घोषणा तत्कालीन रेलमंत्री लालू प्रसाद केने छलाह। प्रधानमंत्री नरेन्द्र मोदी एकर दस अप्रैल 2018 कए उदघाटन केलथि।


text:
भागलपुर । भागलपुर क लोक बहुत दिन स एकटा एहन स्थल ताकि रहल छल जाहि ठाम किछु काल बैसल जा सकए या किछु काल टहलल जा सकए। शहरी कोलाहल स मुक्त एकटा स्थल क सपना शीघ्र पूरा होएत। तिलकामांझी भागलपुर विश्वविद्यालय 1990 मे बनाउल योजना कए जमीन पर उतारबाक फैसला ल लेलक अछि। भैरवा पोखरि कए नव रूप देबाक इ योजना कई साल पुरान अछि। एकरा लेल विश्वविद्यालय लगातार प्रयास केलक, मुदा भैरवा पोखर क एखन धरि सौंदर्यीकरण नहि भ पाउल अछि। आब एहि पोखरि क सौंदर्यीकरण करबा लेल जिला प्रशासन आगू आयल अछि। जिला प्रशासन क प्रस्ताव पर विश्वविद्यालय एनओसी (अनापत्ति प्रमाणपत्र) सेहो द देलक अछि। सबकिछु ठीकठाक रहल त शीघ्र भैरवा पोखरि क सौंदर्यीकरण क काज शुरू भ जाएत।
विवि क एक पदाधिकारीक अनुसार 1990 मे भैरवा पोखरि क सौंदर्यीकरण क लेल विश्वविद्यालय अपन इंजीनियरिंग सेक्शन स एस्टीमेट तैयार करबेने छल। ओहि प्रस्ताव कए यूजीसी (विश्वविद्यालय अनुदान आयोग) कए सेहो पठाउल गेल छल, मुदा स्वीकृति नहि भेटला स ओ आगू नहि बढि सकल। पूर्व कुलपति डॉ रामाश्रय यादव सेहो एकरा लेल प्रयास केलथि। दोबारा तीन करोड़ क प्रस्ताव यूजीसी कए पठाउल गेल मुदा स्वीकृति एहि बेर सेहो नहि भेटल। डॉ यादव क प्रयास स एहि पोखरि कए पशु स मुक्त कराउल गेल। माछ पोसल गेल। हुनकर गेलाक बाद सौंदर्यीकरण क योजना पर फेर कियो ध्यान नहि देलक। जे प्रस्ताव यूजीसी कए पठाउल गेल ओकर हिसाब स भैरवा पोखरि मे तीन दिस स सीढ़ी बनबाक छल। एकटा कोन पर बच्चा क पार्क क निर्माण हेबाक छल आ सांझ खन बैसबाक लेल बेंच बनेबाक योजना छल। रोशनी क पुख्ता व्यवस्था सेहो हेबाक छल। संभावना अछि जे जिला प्रशासन ओहि प्रस्ताव क अनुरूप पोखरिक सौंदर्यीकरण करत आ भागलपुर क लोक लेल एकटा मनोरम जगह उपलब्ध भ सकत।
ओना विश्वविद्यालय क एकटा आर अदाधिकारीक कहब अछि जे अगर पूर्व क प्राक्कलन क अनुसार दोबारा प्राक्कलन तैयार कैल जाएत त एकर विकास मे छह करोड़ लागत आउत। ओना जिला प्रशासन एखन इ खुलासा नहि केलक अछि जे ओ केतबा खर्च एहि योजना पर करत। ओना एखन एहि पोखरिक स्थिति काफी दयनीय अछि। दिन भरि मे एहि ठाम कईटा वाहन क धुलाई होइत अछि। भैंस कए नहेबाक काज होइत अछि। एकर चारूकात गोइठा सुखाउल जाइत अछि। उम्मीद कैल जा सकैत अछि जे शीघ्र इ दृश्य बदलत।
maithili news, mithila news, bihar news, latest bihar news, latest mithila news, latest maithili news, maithili newspaper


text: नई दिल्ली । देश क अग्रणी संस्था साहित्य अकादमी प्रमुख रचनाकार चन्द्रनाथ मिश्र अमर (मैथिली), केदारनाथ सिंह (हिंदी) आ खुशवंत सिंह (अंग्रेजी) कए फेलो चुनलक अछि। अकादमी दिस स जारी विज्ञप्ति मे कहल गेल अछि जे गत शुक्रदिन साहित्य अकादमी क अध्यक्ष सुनील गंगोपाध्याय क अध्यक्षता मे आम परिषद क बैसार मे खुशवंत सिंह (अंग्रेजी), केदारनाथ सिंह (हिन्दी) आओर चंद्र नाथ मिश्र अमर (मैथिली) कए साहित्य अकादमी क फेलो चुनबाक निर्णय लेल गेल। साहित्य अकादमी क फेलो चुनाएब कोनो लेखक या लेखिका क लेल सबस पैघ सम्मान होइत अछि। एक काल मे केवल 21 गोटे कए अकादमी क फेलो चुनल जा सकैत अछि। इ सम्मान अमर साहित्य क रचयिता क लेल सुरक्षित अछि। एहि ठाम आयोजित एकटा कार्यक्रम मे बाद मे सब कए ताम्र फलक आओर शाल प्रदान करि सम्मानित कैल जाएत।


text: करगहर (रोहतास) । तमिलनाडु मे एक बेर फेर बिहारी मजदूर कए बंधक बनाउल गेल अछिबंधक बनाये गए अछि। तमिलनाडु क तीरूपुर स्थित श्रीकृष्णा कॉटन कम्पनी मे कार्यरत मजदूर मे स किछु कए मुक्त करेबा लेल गुहार जिला प्रशासन लग पहुंचल अछि। एकर बाद रोहतास जिला प्रशासन हरकत मे आयल आ तमिलनाडु प्रशासन स संपर्क कए रहल अछि। मिल मालिक क गुर्गा क चंगुल स भागि निकलल करगहर प्रखंड क बाउर ग्राम निवासी रामअवध पासवान क पुत्र सुशील पासवान स्टेशन स अपन परिजन कए एहि गपक सूचना देलथि अछि। ओ बिहार क किछु दोसर जिला क करीब चारि दर्जन मजदूर क एखन धरि बंधक बना रखबाक दावा केलथि अछि। सुशील क संग गाम क शशि पासवान, अरुण पासवान आ मानिक पासवान सेहो ओहि मे शामिल छथि। स्थानीय थाना कए देल गेल सूचना क आलोक मे थानाध्यक्ष संजय कुमार झा कहला जे वरिष्ठ अधिकारी कए मामला स अवगत करा देल गेल अछि आ ओ अपन स्तर स सेहो मजदूर कए जल्द मुक्त करेबाक प्रयास क रहल छथि। डीएम अनुपम कुमार कहला जे एहि संबंध मे तमिलनाडु प्रशासन स सम्पर्क कैल जा रहल अछि।


text:
हमरा सब के इ सुविधा कोना भेटल एही के जनि क' अचरज होयत। इ सुविधा दियाब वाला खगड़िया के बेटा आनंद बजाज छैथ । आनंद एही काज तखन कैला जखन की ओ यस बैंक में चीफ इनोवेशन ऑफिसर के पद पर कार्यरत छलाह। ताइवान के कंपनी ताईसीस कs मदद सs एही टेक्नोलॉजी के भारत में आनल गेल। नेशनल पेमेंट कॉरपोरेशन ऑफ इंडिया आ यस बैंक के इंटीग्रेशन करवायल गेल आर नाबार्ड कs मदद सs सेंट्रल कॉपरेटिव बैंक तक पहुंचायल गेल ।
ओहि के परिणाम अछि कि यस बैंक आई सेंट्रल कॉपरेटिव बैंक के संग मिलक किसान के स्मार्ट पेमेंट कs सुविधा द रहल अछि ।आनंद एक उदाहरण छैथ हुनका सभ के लेल जिनकर मानब अछि कि प्रतिभा अमेरिका में जन्म लेत अछि आ हम भारतीय केवल ओकर इस्तेमाल करैत छी। आनंद चंदा कोचर एहन हस्ती के जूनियर के रूप काज केने छैथ। आर बैकिंग प्रणाली में एखन तक पांच पेटेंट अपन नाम करवा चुकल छैथ।
आनंद कहैत छैथ कि सपना अछि कि आई के दौर में टेक्नोलॉजी दूध बेचवाला आ खेती करेवाला तक पहुंचे। जाहि सs हुनकर उत्पादनक' वाजिब कीमत भेटैं। आर दोसर तरफ भारत जकर आबादी करीब सवा अरब अछि टेक्नोलॉजी रोजगार के अवसर के कम सेहो कs रहल अछि। ओहि में टेक्नोलॉजी के मदद सs फुटकर विक्रेता अपन रोजगार बचा सकैत छैथ आ ओकरा बढ़ा सकैत छैथ। आबवाला समय में जखन टेक्नोलॉजी देशक' सभ गांव आ शहर में पहुँचत तs हमर देश के कतेको शहर बैंगलुरू आ गुरूग्राम बानी जैत।
आनंद कs एही उपलब्धि पर हुनक पिता शहर के जानल मानल व्यवसायी बजरंग लाल बजाज गर्व महसूस करैत छैथ। आनंद अपन तीन भाई बहिन में सबस छोट छैथ। आनंद क' पढ़ाई बिड़ला पब्लिक स्कूल पिलानी, राजस्थान सs शुरू भेल 12वीं तक के पढाई ओहिठाम सs कैला। हंस राज कॉलेज सs कॉमर्स में ग्रेजुएशन कैला। बंबई सs आनंद सीए के पढ़ाई कैला। आईसीआईसीआई बैंक सs नौकरी के शुरुवात कैला। ताहि के बाद यस बैंक में काज कैला।
फिलहाल आनंद कs टीम नियर बाई टेक्नोलॉजी के नाम सs अपन कंपनी बना काज कs रहल अछि। हुनकर टीमक' बस एकैह उद्देश्य अछि कि भारत के हर जवान आ हर किसान तक टेक्नोलॉजी सरलता के साथ पहुंचे। आर भारत के विकास में हुनकर भूमिका निर्णायक होयन। आनंद आई खगड़िया के युवा आइकन छैथ।


text:
प्राप्त खबैर केर मुताबिक कैबिनेट सेक्रेटरी बृजेश मल्होत्रा कहलनि कि राज्य के सार्वजनिक स्थल सभ पर महिला छेड़खानी रोकबाक लेल आओर अपराधी सभक रोकथाम हेतु सर्वप्रथम पटना जिला मे CCTV कैमरा लगेबाक फैसला कायल गेल अछि। सीसीटीवी कैमरा लगेबाक लेल कुल 110 करोड़ 67 लाख टाका कैबिनेट द्वारा स्वीकृत कायल गेल अछि।
ओतहि, राज्य मे ट्रैफिक नियंत्रण लेल एहो सभ प्रमुख शहर सभमें ट्रैफिक थाना खोलबाक प्रस्ताव अछि। ऐहिक तहत पहिल फेज मे नौ शहर मे ट्रैफिक थाना खोलल जायत। एहिमें मुजफ्फरपुर, बिहारशरीफ, दरभंगा, आरा, कटिहार, मुंगेर, छपरा, पूर्णिया आओर बेगूसराय शामिलn अछि। एहि सभ थाना केँ संचालन लेल 1,425 पद केँ सृजनक स्वीकृति देल गेल अछि।
एम्हर बरख 2017 -18 मे सिंचाई लेल डीजल अनुदान आओर आकस्मिक फसल योजना लेल कैबिनेट द्वारा एक अरब 75 करोड़ टाका स्वीकृत कायल गेल। रवि मौसम मे किसान सभकेँ एक एकड़ क्षेत्र मे एक सिंचाई के लेल 10 लीटर डीजल केर खपत केँ आलोक मे प्रति 1 लीटर डीजल के किराया पर ₹30 के दर सँ कुल अनुमानित राशि ₹300 क' बढ़ा क' 35 टाकाक दर से कुल अनुमानित राशि ₹350 स्वीकृत कायल गेल।
कैबिनेट मे रेल जिला जमालपुर के अंतर्गत देवघर बांका रेल खंड के चांदन रेलवे स्टेशन पर रेल थाना के सृजन क' स्वीकृति देल गेल अछि, जाहिक लेल कुल 61 पद क' स्वीकृत कायल गेल अछि। रेल जिला जमालपुर अंतर्गत जमुई रेल पुलिस पोस्ट के सृजन एवं ओहिक संचालन लेल 30 पद केर सृजन क' सेहो स्वीकृति भेटल।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 23 मार्च 2012
गजल
भीड़ मे जीबै छी तेँ भीड़ के बचेनाइ हमर अछिकार अछि , हम बनियाँ छी सए कमा लेब , दस छुटि गेल कोनो दुख नै ,
सबल त' बढ़बे करतै ओकरा संग दिअ जे लचार अछि , माछक लोभ मे सड़ल माछ ल दुषित नै करब समाज के .
एक दाम मे बिकै बला ककरो जिनगी नै मीना बजार अछि , सब के सब सँ किछु-ने- किछु चाहत रहै छै छोट बाट पर ,
अहाँ एक बेर आबू हम दस बेर , इ हमर व्यबहार अछि , लड़ाइ क' देह जुनि तोड़ै जाउ , प्रेम क' दिल धरि पहुँचु यौ ,
"अमित" गिनती के फेरा मे नै पड़ू , सगरो अपने संसार अछि . . . । । वर्ण-23 अमित मिश्र


text:
पटना। बिहारक प्रति केंद्रीय मंत्री सबहक क व्यवहार केहन रहल अछि इ आब ककरो स नुकायल नहि अछि, मुदा नवी मुबंई मे हवाई अडडा बनेबा लेल जयराम रमेष स लडबा मे प्रफुल्ल पटेल जी एतबा व्यस्त छथि जे बिहार मे हवाई यात्रा स संबंधित एकटा छोट सन फाइल पर हस्ताक्षर करबा लेल समय नहि भेट रहल छैन, पिछला कई मास स दरभंगा-पटना-रांची हवाई सेवा लेल पटना मे हैंगर उपलब्ध करेबा स संबंधित फाइल उडडयन मंत्रालय मे गरदा फांकि रहल अछि। जखन कि बिहार मे हवाई जहाज स उडनिहार लोकक संख्या मे रिकार्ड उछाल आयल अछि आ स्प्रीट एयरलाइन (रांची) बिहारक पैघ शहर दरभंगा, गया, पूर्णिया आ सारण स हवाई सेवा शुरू करबाक योजना तैयार केने अछि। कमालक गप इ अछि जे उडडयन मंत्रालय एकरा उपलब्धि क रूप मे प्रचारित करि रहल अछि, मुदा योजना कए जमीन पर उतारबा स कतरा रहल अछि। इ हास्यास्पद संग बिहारक दुर्भाग्य सेहो अछि। स्प्रीट एयरलाइन (रांची) क अधिकारीक कहब अछि जे कंपनी हवाई सेवा शुरू करबा लेल पिछला कई मास स तैयार अछि, एकरा लेल 10 सीटवाला हवाई जहाज सेहो लीज पर ल ले गेल अछि, बस पटना हवाई अडडा पर हैंगर उपलब्ध भ जाए त सेवा क विधिवत शुरूआत करि दी। स्प्रीट एयरलाइन (रांची) क अधिकारीक कहब अछि जे पिछला साल दरभंगा मे छोट हवाई उड़ान क सपना जगल छल, मुदा साकार हेबा स पूर्व ध्वस्त भ गेल। जहाज पहिल उड़ानक दौरान रनवे स फिसलि गेल, जखन कि दरभंगाक रनवे बिहार मे सबस पैघ अछि। कंपनीक उम्मीद अछि जे सरकार अगर एहि मास मे द देलक त 15 अगस्त तक इ सेवा शुरू भ जाइत। कंपनी, मुजफ्फरपुर स हवाई सेवा सेहो शुरू करै चाहैत अछि। राज्य सरकार ओकरा पताही क हवाई अड्डा कए दुरुस्त करा लेबाक अनुमति देलक अछि, मुदा कंपनी सरकार स इ अपेक्षा केने अछि जे ओ हवाई अडडा तैयार करि कए दिए।
दरअसल बिहार मे पिछला 60 साल स हवाई सेवा दूर गगन मे उडैत पंछी क भांति रहल अछि, जेकरा देखल त जा सकैत अछि मुदा छू नहि सकैत छी ..! किछु नाइंसाफी किछु दुर्भाग्य एहन रहल जे बिहार मे हवाई सेवा कहियो ठीक स उडान नहि भरि सकल। राजग क शासन काल मे भाजपा नेता शाहनवाज हुसैन जखन उडडयन मंत्री भेला त एहि क्षेत्र मे किछु काज भेल, पटना हवाई अडडाक सूरत बदलल आ गया स अंतरराष्टीय उडान शुरू भेल। मुदा हुसैन क हाल प्रयासक बावजूद अश्विनी चौबे क विरोधक कारण भागलपुर मे हवाई अडडा शुरू नहि भ सकल। कहबा लेल बिहार स एकटा आओर नेता एहि मंत्रालयक मंत्री भेला, मुदा राजीवप्रताप रूडी बिहार लेल किछु करबा स बेसी हवाई जहाज सीखबा मे समय बर्बाद केलथि।
पटना क हवाई अड्डा केवल नाम क अंतरराष्ट्रीय दर्जा लेने अछि। रनवे क विस्तार तक नहि भ सकल अछि। रनवे क लग क गाछ त काटि देल गेल मुदा खतर कम नहि अछि। जखन कि विमान हादसा भ चुकल अछि। राति क लैंडिंग क संकट बरकरार अछि। दिलचस्प गप इ अछि जे एखन धरि एकर काट लेल यात्रीक संख्या क तर्क पेश कैल जाइत छल, मुदा पिछला दू साल स इ तर्क सेहो बेमानी भ गेल। 2009-10 (नवम्बर तक) घरेलू उड़ान क यात्री क संख्या 400682 रहल। एयर इंडिया क जहाज स जाइवाला यात्री क संख्या 35344 (पटना-दिल्ली) आ दिल्ली स पटना अबैवाला क संख्या 48809 रहल। इ 2009-10 (अक्टूबर तक) क ब्योरा अछि। यानी, भरपूर गुंजाइश क बावजूद समुचित व्यवस्था नहि कैल जा रहल अछि।
गया देश क पहिल हवाई अड्डा अछि जाहि ठाम केवल अंतरराष्ट्रीय उड़ान उपलब्ध अछि। बिहारक लोक संग एहि स गंदा मजाक नहि भ सकैत अछि। अंतरराष्ट्रीय उड़ान दायरा सेहो बौद्ध देश तक सिमटल अछि। घरेलू उड़ान शुरू नहि हेबाक मूल मे यात्रीक कमी अछि मुदा आंकडा एकर खिलाफ अछि। बिहार मे छोट-पैघ मिला कए कुल 26 टा एहन हवाई पटटी अछि जाहि पर 26 स ल कए बोईंग 747 तक उतरि सकैत अछि, एकर बावजूद उत्तर बिहार क दरभंगा आ पूर्वी बिहारक पूर्णिया क संग-संग सीवान, मुजफ्फरपुर आ सीमामढी सन जिला मे हवाई सेवा क कोनो सरकारी योजना नहि अछि। मुजफ्फरपुर मे हवाई सेवा क पहल साठ क दशक मे शुरू भेल छल। पताही मे 83 एकड़ मे हवाई अड्डा बनल अछि। सरकारी उदासीनताक कारण दरभंगा आ पूर्णिया हवाई अडडा जर्जर भ चुकल अछि जखन कि आन छोट हवाई अडडा पर चरवाहा ठहलैत रहैत अछि। पूर्णिया आ दरभंगा मे वायुसेना क हवाई अड्डा अछि मुदा एकर उपयोग सेना स बेसी राजनेता करैत छथि। बेगूसराय आ मधुबनी मे हवाई अड्डा क पहचान केवल उजाड़ मैदान स अछि। रनवे खत्म भ चुकल अछि। हवाई अड्डा बक्सर मे सेहो अछि। जमीन पर अतिक्रमण भ चुकल अछि। स्थिति इ अछि जे अंचल कार्यालय तक कए इ पता नहि अछि जे बक्सर हवाई अडडा लग आखिर जमीन केतबा अछि? 2007 मे घेराबंदी क लेल भेटल टका सेहो लौट गेल।
देश मे शायद कोनो एहन राज्य होएत जेकरा लग आजादी स पूर्व बनल-बनायल 26टा हवाई अडडा अछि, मुदा पटना आ गया कए छोडि सबटा आइ चुनाव मे नेताक हवाई जहाज या हेलीकाप्टर उतरबा लेल केवल उपयोगी भ रहल अछि। एहन नहि अछि जे उत्तर बिहारक लोक हवाई जहाजक सेवा नहि लैत अछि। हवाई यात्रा क लेल पैघ संख्या मे लोक आइ पटना या वीरगंज (नेपाल) जाइत अछि।


text:
गुजराती भाषा
गुजराती भारत क एक भाषा छी । ई भाषा गुजरात प्रान्त तथा बम्बईमे बोलैत अछि। गुजराती साहित्य भारतीय भाषासभक सबसँ अधिक समृद्ध साहित्यमे एक छी । भारतक अन्य भाषासभ जहिना गुजराती भाषाक जन्म संस्कृत भाषासँ भेल अछि । भारतक अरु राज्य एवं विदेशमे सेहो गुजराती भाषा बोलैवाला लोगसभ रहैत अछि । जहिमे पाकिस्तान, अमेरिका, यु.के., केन्या, सिंगापुर, अफ्रिका, अस्ट्रेलिया मुख्य अछि । भारतक राष्ट्रपिता महात्मा गान्धी एवं लोखंडी पुरुष सरदार वल्लभ भाई पटेलक मातृभाषा गुजराती छल । गुजराती बोलैवाला लोग भारतक अन्य महानुभावसभमे पाकिस्तानक राष्ट्रपिता मोहम्मद अली जीणा, महर्षि दयानन्द सरस्वती, मोरारजी देसाई, नरेन्द्र मोदी, धीरु भाई अम्बानी सेहो सामिल अछि ।
सर्वनामसंपादित करें
पुरुषवाचकसंपादित करें
लिपिसंपादित करें
ई भाषा गुजराती लिपिमे लिखैत अछि ।
सन्दर्भ सामग्रीसभसंपादित करें
बाह्य जडीसभसंपादित करें
- भगवद्गोमण्डल - गुजराती भाषाको महान विश्वकोष
- गुजरातीको एक अन्य विस्तृत विश्वकोश
- Etymological Gujarati English Dictionary (Google booka By M. B. Belsare)
- हिन्दीको माध्यमबाट गुजराती सिक्नुहोस्
- गुजराती बाट हिन्दी अनुवादक (आनलाइन)
- Convert Non-unicode Gujarati Font into Gujarati Unicode Font
- भारतीय भाषा ज्योति: गुजराती —हिन्दीको माध्यमबाट गुजराती सिकाउने किताब
- हिन्दीको विकासमा गुजरातको सांप्रदायिक कविहरूको योगदान (सीमा राठौर)
- कच्छी भाषा : अक्षर, उच्चारण तथा भाषा


text:
नवका- पुरनका लेख सर्च करु...
भारतीय छात्र पर हमला... कि सरकार गंभीर अछि?
ऑस्ट्रेलिया मे भारतीय छात्र पर हमला भेल. भारत सरकार ओहि ठाम के अधिकारी आओर मंत्री के अपन विरोध जतएलखिन्ह. मुदा कि विदेश मे रहय वाला भारतीय के सुरक्षा...सम्मान के लेल भारत सरकार सदिखन गंभीर रहल अछि. चाहे वो अमरीका मे आतंकी हमला के बाद भारतीय के संग अमरीका मे फ्रिस्किंग... कपड़ा उतरबा कs जांच करय के बात होए... फ्रांस मे सिख के संग भेदभाव के होए... ऑस्टेलिया मे छात्र पर हमला होए ... हर मामला मे भारत सरकार के रुख काफी लचर रहल अछि. फिजी के मामला होए... श्रीलंका के मानला होए... नेपाल के मामला होए... विएना के मामला होए... दक्षिण अफ्रीका के मामला होए भारत सरकार गंभीर नहिं दिखाएल. आओर जखन अहां खुद गंभीरता नहिं दिखाएब त दोसर अहां के गंभीरता सं लेत किएक?
ऑस्टेलिया मे हमला के विरोध मे भारतीय छात्र ओहि ठाम मेलबर्न मे शांति रैली निकाललाह. मुदा सवाल ई अछि कि भारत सरकार खुद कतेक गंभीर अछि ? ऑस्टेलिया मे करीब नब्बे हजार सं एक लाख के करीब भारतीय छात्र पढ़ाई करि रहल छथिन्ह. एहि सं ऑस्टेलिया के पढ़ाई-लिखाई के कारोबार करीब 35 लाख डॉलर के अछि. अगर सभ छात्र ऑस्टेलिया छोड़ि चलि आबैथ त ऑस्टेलिया के अर्थ-व्यवस्था पर बड़का चोट पड़त. तखनो ऑस्टेलिया गुदाइन नहिं रहल अछि. कइटा छात्र के कहनाय छनि जे ओ कई मामला मे डरे शिकायत नहिं करय छथिन्ह. आओर कई बेर एहन होएत जे ओतय के अधिकारी शिकायत दर्ज नहिं करैत अछि.
सरकार के एहि मामला पर आगांके सोचि किछ करय पड़त. पहिने त सरकार के कोशिश ई होबाक चाही जे ओहि ठाम शांति होए. छात्र सभ मे सुरक्षा के माहौल बनय. माहौल आओर नहिं बिगड़य. लड़का सभके सेहो चाही जे ओ पढ़ाई करय गेलाह अ राजनीति मे नहिं फंसताह. मुदा सरकार के आब ध्यान देबाक चाही जे भारते मे विश्वस्तरीय़ पढ़ाई- लिखाई के व्यवस्था होए. एतेक सीट होए... एतेक फेकल्टी होए जे सभ छात्र के नाम लिखा जाए. अमीर -गरीब सभ तरहक छात्र के दाखिला भ जाए. दाखिला के लेल विदेश जाए के नौबत नहिं आबय. एहि सं देश सं बाहर जे अखन पाई जा रहल अछि ओकर बचत सेहो होएत.
Webmasters Make $$$
1 टिप्पणी: